[bookmark: _Hlk204068485]Tämä asiakirja sisältää Hexacima-valmistetietojen hyväksytyn tekstin, jossa on korostettu edellisen menettelyn (EMA/VR/0000246654) jälkeen valmistetietoihin tehdyt muutokset. 

[bookmark: _Hlk204068582]Lisätietoja on Euroopan lääkeviraston verkkosivustolla osoitteessa

LIITE I

VALMISTEYHTEENVETO 




1.	LÄÄKEVALMISTEEN NIMI

Hexacima, injektioneste, suspensio, esitäytetty ruisku
Hexacima, injektioneste, suspensio 

 Kurkkumätä, jäykkäkouristus, hinkuyskä (soluton, komponentti), hepatiitti B (rDNA), polio (inaktivoitu) ja hemofilus tyyppi b (konjugoitu)-rokote (adsorboitu).

2.	VAIKUTTAVAT AINEET JA NIIDEN MÄÄRÄT

Yksi annos1 (0,5 ml) sisältää:

Difteriatoksoidia	vähintään 20 IU2,4 (30 Lf)
Tetanustoksoidia	vähintään 40 IU3,4 (10 Lf)
Bordetella pertussis -antigeenejä
	Pertussistoksoidia	25 mikrogrammaa 
	Filamenttihemagglutiniinia	25 mikrogrammaa 
Poliovirusta (inaktivoitua)5
	Tyyppi 1 (Mahoney)	29 D-antigeeniyksikköä6
	Tyyppi 2 (MEF-1)	7 D-antigeeniyksikköä6
	Tyyppi 3 (Saukett)	26 D-antigeeniyksikköä6
Hepatiitti B viruksen pinta-antigeeniä7	10 mikrogrammaa
Haemophilus influenzae tyyppi b -polysakkaridia	12 mikrogrammaa
(polyribosyyliribitolifosfaattia)
konjugoitu tetanusproteiiniin	22–36 mikrogrammaa

1 Adsorboitu alumiinihydroksidiin (hydratoituun) (0,6 mg Al3+)
[bookmark: _Hlk116314724]2 Alempi luottamusraja (p = 0,95) ja keskiarvo vähintään 30 IU
3 Alempi luottamusraja (p=0,95)
4 Tai vastaava immunogeenisyyden arvioinnilla määritetty aktiivisuus
5 Viljelty Vero-soluissa
6  Nämä antigeenimäärät ovat täsmälleen samat kuin aiemmin ilmaistut määrät 40 D‑antigeeniyksikkönä (virustyyppi 1), 8 D‑antigeeniyksikkönä (virustyyppi 2) ja 32 D‑antigeeniyksikkönä (virustyyppi 3) toisella sopivalla immunokemiallisella menetelmällä mitattuna. 
7 Tuotettu Hansenula polymorpha -hiivasoluissa DNA-yhdistelmätekniikalla

Rokote saattaa sisältää jäämiä seuraavista aineista: glutaraldehydi, formaldehydi, neomysiini, streptomysiini ja polymyksiini B, joita käytetään valmistusprosessin aikana (ks. kohta 4.3).

Apuaine, jonka vaikutus tunnetaan
Fenyylialaniini……………85 mikrogrammaa
(Ks. kohta 4.4)

Täydellinen apuaineluettelo, ks. kohta 6.1.


3.	LÄÄKEMUOTO

Injektioneste, suspensio.

Hexacima on sameanvalkoinen suspensio.


4.	KLIINISET TIEDOT

4.1	Käyttöaiheet

Hexacima (DTaP-IPV-HB-Hib) on tarkoitettu vähintään 6 viikon ikäisten imeväisten ja pienten lasten perus- ja tehosterokotukseen kurkkumätää, jäykkäkouristusta, hinkuyskää, hepatiitti B:tä, poliota ja Haemophilus influenzae tyyppi b:n (Hib) aiheuttamia invasiivisia tauteja vastaan.

Rokotetta tulee käyttää virallisten suositusten mukaisesti.

4.2	Annostus ja antotapa

Annostus

Perusrokotus
Perusrokotus koostuu 2 annoksesta (vähintään 8 viikon välein) tai 3 annoksesta (vähintään 4 viikon välein) virallisten suositusten mukaan. 

Kaikkia rokotusohjelmia, myös Maailman terveysjärjestön (WHO) laajennettua rokotusohjelmaa (EPI) 6, 10, 14 viikon iässä, voidaan käyttää riippumatta siitä, onko lapselle annettu hepatiitti B-rokoteannos syntymän yhteydessä vai ei.

Kun lapselle on annettu hepatiitti B-rokote syntymän yhteydessä: 
· Hexacimaa voidaan käyttää täydentävinä hepatiitti B -rokoteannoksina 6 viikon iästä alkaen. Mikäli toinen hepatiitti B-rokoteannos on tarpeen ennen tätä ikää, tulee käyttää monovalenttia hepatiitti B-rokotetta.
· [bookmark: _Hlk51350725]Hexacimaa voidaan käyttää osana heksavalentti/pentavalentti/heksavalentti -rokotteista koostuvaa rokotusohjelmaa virallisten suositusten mukaisesti.

Tehosterokotus
Hexacimaa sisältävän perusrokotuksen 2 rokoteannoksen jälkeen lapselle tulee antaa tehosteannos. Hexacimaa sisältävän perusrokotuksen 3 rokoteannoksen jälkeen lapselle tulee antaa tehosteannos. 

Tehosteannos tulee antaa vähintään 6 kuukauden kuluttua viimeisestä perusrokoteannoksesta ja virallisten suositusten mukaisesti. Lapselle on annettava vähintään yksi Hib-rokoteannos.

Lisäksi:
Kun hepatiitti B-rokotusta ei ole annettu syntymän yhteydessä, lapselle on annettava tehosteannos hepatiitti-B -rokotetta. Hexacima-rokotetta voidaan harkita käytettäväksi tehosterokotteena.

Kun lapselle on annettu hepatiitti B-rokote syntymän yhteydessä, Hexacima-rokotetta tai pentavalenttia DtaP-IPV/Hib-rokotetta voidaan antaa tehosterokotteena perusrokotuksen 3 rokoteannoksen jälkeen.

Hexacima-rokotetta voidaan käyttää tehosterokotteena henkilöillä, jotka on aiemmin rokotettu jollain muulla monovalenttiin hepatiitti B-rokotteeseen liittyvällä heksavalentilla rokotteella tai pentavalentilla DtaP-IPV/Hib-rokotteella.

WHO:n EPI-rokotusohjelma (6, 10, 14 viikkoa):
WHO:n EPI-rokotusohjelman jälkeen on annettava tehosteannos
· Vähintään tehosteannos poliorokotetta on annettava.
· Kun hepatiitti B -rokotetta ei ole annettu syntymän yhteydessä, lapselle on annettava tehosteannos hepatiitti B -rokotetta.
· Hexacima-rokotetta voidaan harkita käytettäväksi tehosterokotteena.

Muut pediatriset potilaat
Hexaciman turvallisuutta ja tehoa alle 6 viikon ikäisten imeväisten hoidossa ei ole varmistettu. Tietoja ei ole saatavilla.

Tietoja käytöstä vanhempien lasten hoidossa ei ole saatavilla (ks. kohdat 4.8 ja 5.1).

Antotapa

Rokote on annettava injektiona lihakseen. Suositellut pistoskohdat ovat reiden yläosan anterolateraalinen alue (suositettava kohta) tai hartialihaksen alue vanhemmilla lapsilla (yli 15 kuukautta vanhoilla).

Katso käsittelyohjeet kohdasta 6.6. 

4.3 Vasta-aiheet

Aikaisemman Hexacima-rokotuksen jälkeinen anafylaktinen reaktio.

Yliherkkyys vaikuttaville aineille tai kohdassa 6.1 mainituille apuaineille tai jäämille (glutaraldehydi, formaldehydi, neomysiini, streptomysiini ja polymyksiini B), jollekin hinkuyskärokotteelle, tai yliherkkyysreaktio aiemman Hexacima-rokotuksen tai samoja aineita ja ainesosia sisältävän rokotteen antamisen jälkeen.

Hexacima-rokotteen käyttö on vasta-aiheista, jos henkilöllä on ollut etiologialtaan tuntematon enkefalopatia 7 päivää ennen hinkuyskäantigeenejä sisältävän rokotteen antamisesta (kokonaisia soluja sisältävät tai soluttomat hinkuyskärokotteet).
Näissä olosuhteissa hinkuyskärokotusten anto on keskeytettävä ja rokotussarjaa jatkettava kurkkumätä-, jäykkäkouristus-, hepatiitti B-, polio- ja Hib-rokotteilla.

Hinkuyskärokotetta ei saa antaa henkilöille, joilla on kontrolloimaton neurologinen sairaus tai kontrolloimaton epilepsia, ennen kuin oireiden hoito on vakiintunut, potilaan tila on vakaa ja rokotteen hyöty on selvästi sen riskejä suurempi.

4.4	Varoitukset ja käyttöön liittyvät varotoimet

Jäljitettävyys

Biologisten lääkevalmisteiden jäljitettävyyden parantamiseksi on annetun valmisteen nimi ja eränumero dokumentoitava selkeästi.

Hexacima ei ehkäise muiden kuin Corynebacterium diphtheriae-, Clostridium tetani-, Bordetella pertussis-, hepatiitti B virus-, poliovirus- tai Haemophilus influenzae tyyppi b -patogeenien aiheuttamia sairauksia. Voidaan kuitenkin olettaa, että hepatiitti D (delta-kannan aiheuttama) on ehkäistävissä immunisaatiolla, sillä hepatiitti D:tä esiintyy vain hepatiitti B:n yhteydessä.
Hexacima ei suojaa muiden taudinaiheuttajien, kuten hepatiitti A:n, hepatiitti C:n ja hepatiitti E:n aiheuttamilta infektioilta eikä muiden maksapatogeenien aiheuttamilta infektioilta.

Hepatiitti B:n pitkän itämisajan vuoksi rokotettavalla saattaa olla havaitsematon hepatiitti B -infektio rokotushetkellä. Tällaisissa tapauksissa rokote ei ehkä estä hepatiitti B -infektiota.

Hexacima ei suojaa muiden Haemophilus influenzae -tyyppien aiheuttamilta infektiotaudeilta eikä muiden mikrobien aiheuttamalta meningiitiltä.

Ennen rokotusta

Rokotusta on lykättävä, jos henkilöllä on kohtalaisesta vaikeaan äkillinen kuumetauti tai infektio. Lievä tulehdus ja/tai alhainen kuume eivät anna aihetta rokotuksen lykkäämiseen. 

Ennen rokotteen antamista rokotettavan henkilön lääketieteellinen historia on selvitettävä (erityisesti 
aiemmat rokotukset ja mahdolliset haittavaikutukset). Hexacima-rokotuksen antamista on harkittava huolella niiden henkilöiden osalta, jotka ovat saaneet vakavia tai voimakkaita reaktioita 48 tunnin kuluessa aiemman samoja komponentteja sisältävän rokotteen antamisesta.

Ennen minkään biologisen lääkevalmisteen pistämistä injektiosta vastaavan henkilön on varauduttava kaikin mahdollisin varotoimin allergisten tai muiden reaktioiden ehkäisyyn. Kuten kaikkia injisoitavia rokotteita annettaessa, saatavilla on aina oltava tarvittava hoitovalmius mahdollisten rokotteen aiheuttamien harvinaisten anafylaktisten reaktioiden varalta. 

Mikäli jonkin alla mainituista tapahtumista tiedetään esiintyneen jonkin pertussiskomponentin sisältävän rokotteen antamisen jälkeen, tulee pertussisrokotetta sisältävien jatkoannosten antamista harkita tarkasti.
· ≥ 40,0 °C kuume 48 tunnin kuluessa rokotuksesta ilman muuta ilmeistä syytä;
· tajunnanmenetys tai sokinkaltainen tila (hypotoninen-hyporesponsiivinen episodi) 48 tunnin kuluessa rokotuksesta; 
· pitkään jatkuva, tyyntymätön itku ≥ 3 tunnin ajan 48 tunnin kuluessa rokotuksesta;
· kouristukset, joihin voi liittyä kuumetta, 3 vuorokauden kuluessa rokotuksesta.
Joissakin olosuhteissa, kuten hinkuyskän ilmaantuvuuden ollessa korkea, odotettavissa oleva hyöty voi olla suurempi kuin mahdolliset haitat.

Aiemmin esiintyneet kuumekouristukset, suvussa esiintyneet kouristelut tai kätkytkuolemat (SIDS) eivät ole vasta-aiheita Hexaciman käytölle. Henkilöitä, joilla on aiemmin esiintynyt kuumekouristuksia, on seurattava tarkoin, koska tällaisia haittavaikutuksia saattaa esiintyä 2–3 vuorokauden kuluessa rokotuksesta.

Jos Guillain–Barrén oireyhtymää tai brakiaalista neuriittia on esiintynyt aiemman tetanustoksoidia 
sisältävän rokotteen antamisen jälkeen, on harkittava tarkoin tetanustoksoidia sisältävän rokotteen antamiseen liittyvät mahdolliset hyödyt ja riskit, kuten se, onko kaikki perusrokotukset annettu. Rokotus on yleensä aiheellinen henkilöille, joilta perusrokotuksia puuttuu (ts. he ovat saaneet vähemmän kuin kolme annosta).

Immunosuppressiivinen hoito tai heikentynyt immuunivaste voivat heikentää rokotteen immunogeenisuutta. Tällaisissa tapauksissa suositellaan rokotuksen lykkäämistä sairauden tai
hoidon loppumiseen asti. Kroonisissa immuunipuutostiloissa, kuten HIV-infektioissa, rokottaminen on kuitenkin suositeltavaa, vaikka saavutettava immuunivaste saattaa olla heikentynyt. 

Erityisryhmät

Immunogeenisuustietoja on saatavilla 105 keskosesta. Nämä tiedot tukevat Hexacima-rokotteen käyttöä keskosilla.Immuunivasteiden  on havaittu olevan joidenkin antigeenien osalta matalammat keskosilla epäsuorassa vertailussa  täysiaikaisena syntyneisiin imeväisiin nähden, mikä on odotettavaa keskosilla, vaikka serologisen suojan tasoja on saavutettu (ks. kohta 5.1). Kliinisissä tutkimuksissa ei ole kerätty turvallisuustietoja keskosilla (raskausviikolla 37 tai sitä aiemmin syntyneistä).

Hengityskatkoksen mahdollinen riski ja hengitystoiminnan seurannan tarve 48–72 tunnin ajan on otettava huomioon, kun perusrokotesarja annetaan hyvin ennenaikaisille keskosille (raskausviikolla 28 tai sitä aiemmin syntyneille), varsinkin keskosille, joilla on esiintynyt hengitystoiminnan kypsymättömyyttä. Koska rokotuksen hyöty on suuri tässä imeväisikäisten ryhmässä, rokotusta ei tule jättää antamatta tai lykätä.

Immuunivastetta rokotteelle geneettisen polymorfismin kannalta ei ole tutkittu.

Immuunivasteen on hepatiitti B -rokotteilla todettu alentuneen henkilöillä joilla on kroonista munuaisten vajaatoimintaa. Hepatiitti B -lisäannoksien antoa on harkittava hepatiitti B -viruksen pinta-antigeenin (anti-HBsAg) vasta-aineiden määrän mukaan.
[bookmark: _Hlk63074721]
HI-virukselle altistuneista (infektoituneista ja infektoitumattomista) imeväisistä saadut immunogeenisuutta koskevat tiedot osoittivat, että Hexacima on immunogeeninen HI-virukselle altistuneilla, mahdollisesti immuunipuutteisilla, imeväisillä riippumatta siitä, mikä HIV-status on ollut syntymähetkellä (ks. kohta 5.1). Tässä potilasryhmässä ei todettu mitään erityisiä turvallisuushuolia.

Käyttöön liittyvät varotoimet

Rokotetta ei saa antaa verisuoneen, ihon sisään eikä ihon alle.

Muiden injektiona annettavien rokotteiden tavoin tämän rokotteen antamisessa on noudatettava varovaisuutta rokotettaessa trombosytopeniaa tai jotain hyytymishäiriötä sairastavia henkilöitä, koska rokotteen antaminen lihakseen voi aiheuttaa heille verenvuotoa.

[bookmark: _Hlk63074760]Pyörtymistä voi ilmetä minkä tahansa rokottamisen jälkeen tai jopa ennen rokottamista. Kyseessä on psyykkisperäinen reaktio neulanpistoon. Kaatumisen ja vammojen ehkäisyyn ja pyörtymisreaktioiden hoitoon on varauduttava.

Vaikutukset laboratoriokokeisiin

Hib -kapselipolysakkaridiantigeeni erittyy virtsaan rokotuksen jälkeen. Tästä syystä virtsakoe voi olla positiivinen 1–2 viikkoa rokotuksen jälkeen. Muita kokeita on suoritettava Hib-infektion toteamiseksi 
tänä aikana.

Hexacima sisältää fenyylialaniinia, kaliumia ja natriumia 

Hexacima sisältää 85 mikrogrammaa fenyylialaniinia per 0,5 ml:n annos. Fenyylialaniini voi olla haitallista henkilöille, joilla on fenyyliketonuria (PKU), harvinainen perinnöllinen sairaus, jossa kertyy fenyylialaniinia, koska elimistö ei kykene poistamaan sitä kunnolla.

Hexacima sisältää kaliumia alle 1 mmol (39 mg) ja natriumia alle 1 mmol (23 mg) per annos, eli sen voidaan sanoa olevan ”kaliumiton” ja ”natriumiton”.

4.5	Yhteisvaikutukset muiden lääkevalmisteiden kanssa sekä muut yhteisvaikutukset

Hexacima voidaan antaa samanaikaisesti pneumokokkipolysakkaridikonjugaattirokotteen, tuhkarokko-sikotauti-vihurirokko- (MPR‑) ja vesirokkorokotteiden, rotavirusrokotteiden, meningokokki C -konjugaattirokotteen kanssa tai meningokokkiryhmä A-, C-, W-135- ja Y -konjugaattirokotteen kanssa, sillä kliinisesti merkittävää vaikutusta kunkin antigeenin aikaansaamaan vasta-ainevasteeseen ei ole osoitettu.

Mikäli harkitaan Hexaciman samanaikaista antoa jonkun muun rokotteen kanssa, on rokotukset annettava eri pistoskohtiin.

Hexacimaa ei saa sekoittaa minkään muun rokotteen tai parenteraalisesti annettavan lääkevalmisteen kanssa.

Mitään merkittäviä kliinisiä yhteisvaikutuksia muiden hoitojen tai biologisten valmisteiden kanssa ei ole raportoitu, paitsi immuunivastetta heikentävän hoidon kohdalla (ks. kohta 4.4).

Vaikutukset laboratoriokokeisiin, ks. kohta 4.4.
 
4.6	Fertiliteetti, raskaus ja imetys

Ei oleellinen. Tätä rokotetta ei ole tarkoitettu annettavaksi hedelmällisessä iässä oleville naisille.

4.7	Vaikutus ajokykyyn ja koneiden käyttökykyyn

Ei oleellinen.

4.8	Haittavaikutukset

Turvallisuusprofiilin yhteenveto 

Hexacimaa saaneilla henkilöillä tehdyissä tutkimuksissa yleisimmin raportoituja haittavaikutuksia olivat pistoskohdan kipu, ärtyneisyys ja itku sekä pistoskohdan punoitus.
Ensimmäisen annoksen jälkeen havaittiin reaktogeenisyyden lievää lisääntymistä myöhempiin annoksiin nähden.

Hexaciman turvallisuutta yli 24 kuukauden ikäisten lasten hoidossa ei ole tutkittu kliinisissä tutkimuksissa.

Haittavaikutusten taulukoitu yhteenveto

Haittavaikutukset on luokiteltu seuraavasti:
Hyvin yleinen (1/10)
Yleinen (1/100, <1/10)
Melko harvinainen (1/1 000, <1/100)
Harvinainen (1/10 000, <1/1 000)
Hyvin harvinainen (<1/10 000)
Tuntematon (koska saatavissa oleva tieto ei riitä arviointiin)

Haittavaikutukset on esitetty kussakin yleisyysluokassa haittavaikutuksen vakavuuden mukaan alenevassa järjestyksessä.

Taulukko 1: Kliinisissä tutkimuksissa ja markkinoille tulon jälkeisessä seurannassa havaitut haittavaikutukset
	Järjestelmällinen elinluokitus 

	Yleisyys 

	Haittavaikutukset 


	Immuunijärjestelmä 

	Melko harvinainen
	Yliherkkyys

	
	Harvinainen
	Anafylaktinen reaktio*

	Aineenvaihdunta ja ravitsemus

	Erittäin yleinen
	Anoreksia (vähentynyt ruokahalu)

	Hermosto 
	Erittäin yleinen
	Itkeminen, uneliaisuus

	
	Yleinen
	Epänormaali itku ( pitkittynyt itkeminen)

	
	Harvinainen
	Kouristukset, joihin voi liittyä kuumetta*

	
	Erittäin harvinainen 
	Hypotoniset reaktiot tai hypotonis-hyporesponsiiviset episodit (HHE)

	Ruoansulatuselimistö 
	Erittäin yleinen
	Oksentelu

	
	Yleinen
	Ripuli

	Iho ja ihonalainen kudos 
	Harvinainen
	Ihottuma, kutina

	Yleisoireet ja antopaikassa todettavat haitat 
	Erittäin yleinen
	Kuume (kehon lämpötila ≥ 38,0 °C)
Ärtyneisyys
Kipu pistoalueella, pistoalueen punoitus, pistoalueen turpoaminen

	
	Yleinen
	Pistoalueen kovettuminen

	
	Melko harvinainen
	Kova kuume (kehon lämpötila ≥ 39,6 °C)
Kyhmy pistoalueella

	
	Harvinainen
	Voimakas raajan turpoaminen†


*Spontaanisti raportoidut haittavaikutukset.
†Katso osio Valikoitujen haittavaikutusten kuvaus

Valikoitujen haittavaikutusten kuvaus

Lapsilla on raportoitu laaja-alaisia pistoskohdan reaktioita (>50 mm), mukaan lukien laaja-alainen turvotus, joka ulottuu pistoskohdasta ensimmäisen tai molempien nivelten yli. Nämä oireet ilmaantuvat 24–72 tunnin kuluessa injektiosta ja niihin saattaa liittyä punoitusta, kuumotusta, pistoskohdan arkuutta tai kipua. Oireet häviävät spontaanisti 3–5 päivän kuluessa. Riski näyttää riippuvan aikaisemmin annettujen solutonta pertussis-rokotetta sisältävien rokoteannosten määrästä ja on suurempi neljännen  annoksen jälkeen.

Mahdolliset haittavaikutukset

Näitä ovat haittatapahtumat, joita on raportoitu muiden rokotteiden käytön yhteydessä, jotka sisältävät yhtä tai useampaa Hexaciman sisältämistä aineosista, mutta ei suoraan Hexaciman käytön yhteydessä.

Hermoston häiriöt
- Brakiaalista neuriittia ja Guillain−Barrén oireyhtymää on raportoitu tetanustoksoidia sisältävän rokotteen antamisen jälkeen
- Perifeeristä neuropatiaa (polyradikuloneuriitti, kasvohalvaus), keskushermoston demyelinaatiota (multippeliskleroosi), näköhermotulehdusta on raportoitu hepatiitti B -viruksen pinta-antigeeniä sisältävän rokotteen antamisen jälkeen
- Enkefalopatia/enkefaliitti

Hengityselimet, rintakehä ja välikarsinan häiriöt
Hengityskatko hyvin ennenaikaisesti (≤ 28. raskausviikolla) syntyneillä keskosilla (ks. kohta 4.4)

Yleisoireet ja antopaikassa todettavat haitat
Turvotusreaktio toisessa tai molemmissa raajoissa voi esiintyä Haemophilus influenzae tyyppi b:tä sisältävien rokotteiden antamisen jälkeen. Tällainen reaktio ilmenee yleensä perusrokotuksen jälkeen ja on havaittavissa muutaman tunnin kuluessa rokotuksesta. Reaktion oireita voivat olla syanoosi, punoitus, ohimenevä purppura ja voimakas itku. Kaikkien oireiden tulisi hävitä itsestään 24 tunnin kuluessa ilman jälkiseurauksia.

Epäillyistä haittavaikutuksista ilmoittaminen

On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty–−haitta-tasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista liitteessä V luetellun kansallisen ilmoitusjärjestelmän kautta.

4.9	Yliannostus

Yliannostustapauksia ei ole raportoitu.


5.	FARMAKOLOGISET OMINAISUUDET

5.1	Farmakodynamiikka

Farmakoterapeuttinen ryhmä: Rokotteet, bakteeri- ja virusrokotteiden yhdistelmät, ATC-koodi: J07CA09

Hexaciman immunogeenisuutta yli 24 kuukauden ikäisten lasten hoidossa ei ole tutkittu kliinisissä tutkimuksissa.

Kutakin komponenttia koskevat tulokset on esitetty yhteenvetona alla olevissa taulukoissa:
Taulukko 1: Serosuoja-aste/Serokonversioaste* kuukauden kuluttua 2:n tai 3:n Hexacima-rokoteannoksen jälkeen
	Vasta-ainepitoisuudet

	Kaksi annosta
	Kolme annosta


	
	3-5 Kuukautta
	6-10-14
Viikkoa

	2-3-4
Kuukautta

	2-4-6
Kuukautta


	
	N=249**
	N=123-220†
	N=322††
	N=934-1270‡

	
	%
	%
	%
	%

	Difteriavasta-aineet 
( 0,01 IU/ml) 
	
	99,6
	97,6
	99,7
	97,1

	Tetanusvasta-aineet 
( 0,01 IU/ml) 
	
	100,0
	100,0
	100,0
	100,0

	Pertussistoksoidivasta-aineet 
(Serokonversio ‡‡) 
(Rokotusvaste§)
	
	
93,4
98,4
	
93,6
100,0
	
88,3
99,4
	
96,0
99,7

	Filamenttihemagglutiniinivasta-aineet 
(Serokonversio ‡‡) 
(Rokotusvaste§)
	

92,5
99,6
	

93,1
100,0
	

90,6
99,7
	

97,0
99,9

	Hepatiitti B -vasta-aineet 
( 10 mIU/ml) 
	Hepatiitti B -rokotus syntymän yhteydessä
	/
	99,0
	/
	99,7

	
	Ei hepatiitti B -rokotusta syntymän yhteydessä
	97,2
	95,7
	96,8
	98,8

	Polio tyyppi 1 -vasta-aineet 
( 8 (1/ laimennus))
	
	90,8
	100,0
	99,4
	99,9

	Polio tyyppi 2 - vasta-aineet 
( 8 (1/laimennus))
	
	95,0
	98,5
	100,0
	100,0

	Polio tyyppi 3 -vasta-aineet 
( 8 (1/laimennus))
	
	96,7
	100,0
	99,7
	99,9

	[bookmark: OLE_LINK1][bookmark: OLE_LINK2]Polyribosyyliribitolifosfaattivasta-aineet ( 0,15 mikrog/ml) 
	71,5
	95,4
	96,2
	98,0


*Yleisesti hyväksyttyjä suojan korvikkeina (pertussistoksoidi, filamenttihemagglutiniini) tai korrelaatteina (muut ainesosat)
N = Lähtöryhmissä pysyneiden mukaisesti analysoitujen henkilöiden määrä
**3 ja 5 kuukautta, eikä hepatiitti B -rokotusta syntymän yhteydessä (Suomi, Ruotsi)
† 6, 10 ja 14 viikoa, ja hepatiitti B -rokotus syntymän yhteydessä tai ei hepatiitti B -rokotusta syntymän yhteydessä (Etelä-Afrikan tasavalta)
†† 2, 3 ja 4 kuukautta, eikä hepatiitti B -rokotusta syntymän yhteydessä (Suomi)
‡ 2, 4 ja 6 kuukautta. eikä hepatiitti B -rokotusta syntymän yhteydessä (Argentiina, Meksiko, Peru) ja hepatiitti B -rokotus syntymän yhteydessä (Costa Rica ja Kolumbia)
‡‡ Serokonversio: vähintään nelinkertainen nousu verrattuna rokotusta edeltävään tasoon (ennen annosta 1)
§ Rokotusvaste: Jos rokotusta ennen oleva vasta-ainetaso <8 EU/ml, rokotuksen jälkeisen vasta-ainetason on oltava ≥8 EU/ml. Muuten rokotuksen jälkeisen vasta-ainetason on oltava ≥immunisaatiota edeltävä taso.
Taulukko 2: Serosuoja-aste/Serokonversioaste* kuukauden kuluttua Hexacima-tehosterokotuksen jälkeen
	Vasta-ainepitoisuudet
	Tehosterokotus 11–12 kk iässä kahden annoksen perusrokotussarjan jälkeen
	Tehosterokotus toisella ikävuodella kolmen annoksen perusrokotussarjan jälkeen

	
	3-5 Kuukautta
	6-10-14
Viikkoa
	2-3-4
Kuukautta
	2-4-6
Kuukautta

	
	N=249**
	N=204†
	N=178††
	N=177 - 396‡

	
	%
	%
	%
	%

	Difteriavasta-aineet  
( 0,1 IU/ml) 
	
	100,0
	100,0
	100,0
	97,2

	Tetanusvasta-aineet ( 0,1 IU/ml) 
	100,0
	100,0
	100,0
	100,0

	Pertussistoksoidivasta-aineet 
(Serokonversio ‡‡)
(Rokotusvaste§)
	
94,3
98,0
	
94,4
100,0
	
86,0
98,8
	
96,2
100,0

	Filamenttihemagglutiniinivasta-aineet
(Serokonversio ‡‡)  
(Rokotusvaste§)
	97,6
100,0
	99,4
100,0
	94,3
100,0
	98,4
100,0

	Hepatiitti B -vasta-aineet 
( 10 mIU/ml) 
	Hepatiitti B-rokotus syntymän yhteydessä
	/
	100,0
	/
	99,7

	
	Ei hepatiitti B-rokotusta syntymän yhteydessä
	96,4
	98,5
	98,9
	99,4

	Polio tyyppi 1 -vasta-aineet
( 8 (1/ laimennus))
	
	100,0
	100,0
	98,9
	100,0

	Polio tyyppi 2 -vasta-aineet
( 8 (1/ laimennus))
	
	100,0
	100,0
	100,0
	100,0

	Polio tyyppi 3 -vasta-aineet
( 8 (1/laimennus))
	
	99,6
	100,0
	100,0
	100,0

	Polyribosyyliribitolifosfaattivasta-aineet ( 1,0 µg/ml) 
	93,5
	98,5
	98,9
	98,3


* Yleisesti hyväksyttyjä suojan korvikkeina (pertussistoksoidi, filamenttihemagglutiniini) tai korrelaatteina (muut ainesosat)
N = Lähtöryhmissä pysyneiden mukaisesti analysoitujen henkilöiden määrä
**3 ja 5 kuukautta, eikä hepatiitti B -rokotusta syntymän yhteydessä (Suomi, Ruotsi)
† 6, 10 ja 14 viikkoa, ja hepatiitti B -rokotus syntymän yhteydessä tai ei hepatiitti B -rokotusta syntymän yhteydessä (Etelä-Afrikan tasavalta)
†† 2, 3 ja 4 kuukautta, eikä hepatiitti B -rokotusta syntymän yhteydessä (Suomi)
‡ 2, 4 ja 6 kuukautta, eikä hepatiitti B -rokotusta syntymän yhteydessä (Meksiko) ja hepatiitti B -rokotus syntymän yhteydessä (Costa Rica ja Kolumbia)
‡‡ Serokonversio: vähintään nelinkertainen nousu verrattuna rokotusta edeltävään tasoon (ennen annosta 1)
§ Rokotusvaste: Jos rokotusta ennen oleva vasta- ainetaso (ennen annosta 1) <8 EU/ml, tehosterokotuksen jälkeisen vasta- ainetason on oltava ≥8 EU/ml. Muuten tehosterokotuksen jälkeisen vasta- ainetason on oltava ≥immunisaatiota edeltävä taso (ennen annosta 1).

Immuunivasteet Hib- ja pertussis-antigeeneille 2 annoksen jälkeen 2 ja 4 kuukauden iässä

Immuunivasteet Hib- (PRP) ja hinkuyskä-antigeeneille (PT ja FHA) arvioitiin 2 annoksen jälkeen tutkittavien alaryhmässä, jossa tutkittavat saivat Hexacimaa (N = 148) 2, 4 ja 6 kuukauden iässä. Immuunivasteet PRP-, PT- ja FHA-antigeeneille yhden kuukauden kuluttua 2 ja 4 kuukauden iässä annettujen kahden rokoteannoksen jälkeen olivat samankaltaiset kuin niillä, joita arvioitiin yhden kuukauden kuluttua perusrokotussarjasta, jonka kaksi perusannosta annettiin 3 ja 5 kuukauden iässä: 
· anti-PRP-tittereitä vähintään 0,15 mikrog/ml havaittiin 73,0 %:lla tutkittavista 
· anti-PT- rokotevaste havaittiin 97,9 %:lla tutkittavista
· anti-FHA rokotevaste havaittiin 98,6 %:lla tutkittavista.

Immuunivasteen säilyminen

Tutkimuksissa, joissa on selvitetty rokotuksen aikaansaamien vasta-aineiden säilymistä pitkällä aikavälillä antamalla imeväisille/pikkulapsille erilaisia perusrokotussarjoja silloin kun syntymän yhteydessä joko oli tai ei ollut annettu hepatiitti B -rokotusta, on osoitettu, että vasta-ainetasot säilyivät korkeampina kuin tunnistetut suojaavat tasot tai vasta-aineiden kynnyspitoisuudet rokoteantigeeneille (ks. taulukko 3).

[bookmark: Table_20161209_142258SNPH][bookmark: _Toc469565362]Taulukko 3: Serosuoja-asteeta 4,5 vuoden iässä Hexacima-rokotuksen jälkeen
	
Vasta-ainepitoisuudet
	Perusrokotus 6-10-14 viikon ja tehosterokotus 15–18 kuukauden iässä
	Perusrokotus 2-4-6 kuukauden ja tehosterokotus 12–24 kuukauden iässä

	
	Ei hepatiitti B -rokotusta syntymän yhteydessä
	Hepatiitti B -rokotus syntymän yhteydessä
	Hepatiitti B -rokotus syntymän yhteydessä

	
	N = 173b
	N = 103b
	N = 220c

	
	%
	%
	%

	Difteriavasta-aineet
( 0,01 IU/ml) 
( 0,1 IU/ml)
	
98,2
75,3
	
97
64,4
	
100
57,2

	Tetanusvasta-aineet
( 0,01 IU/ml)
( 0,1 IU/ml)
	
100
89,5
	
100
82,8
	
100
80,8

	Pertussistoksoidivasta-aineete
( 8 EU/ml)
	
42,5
	
23,7
	
22,2

	Filamenttihemagglutiniinivasta-aineete
( 8 EU/ml)
	
93,8
	
89,0
	
85,6

	Hepatiitti B -vasta-aineet
( 10 mIU/ml)
	
73,3
	
96,1
	
92,3

	Polio tyyppi 1 -vasta-aineet
( 8 (1/laimennus))
	
Ei saatavillad
	
Ei saatavillad
	
99,5

	Polio tyyppi 2 -vasta-aineet
( 8 (1/laimennus))
	
Ei saatavillad
	
Ei saatavillad
	
100

	Polio tyyppi 3 -vasta-aineet
( 8 (1/laimennus))
	
Ei saatavillad
	
Ei saatavillad
	
100

	Polyribosyyliribitolifosfaattivasta-aineet
( 0,15 µg/ml)
	
98,8
	
100
	
100


N = Lähtöryhmissä pysyneiden mukaisesti analysoitujen henkilöiden määrä
a 	Yleisesti hyväksyttyjä suojan korvikkeina (pertussistoksoidi, filamenttihemagglutiniini) tai korrelaatteina (muut ainesosat)
b 	6, 10 ja 14 viikkoa ja hepatiitti B -rokotus syntymän yhteydessä tai ei hepatiitti B -rokotusta syntymän yhteydessä (Etelä-Afrikan tasavalta)
c 	2, 4 ja 6 kuukautta ja hepatiitti B -rokotus syntymän yhteydessä (Kolumbia)
d 	Maan kansallisen rokotusohjelman OPV-rokotusten vuoksi poliotuloksia ei ole analysoitu
e 	8 EU/ml vastaa neljää LLOQ:ta (kvantitatiivisen määrityksen alaraja ELISA-testissä eli entsyymi-immunologisessa määrityksessä)
LLOQ-arvo pertussistoksoidivasta-aineille ja filamenttihemagglutiniinivasta-aineille on 2 EU/ml

Hexacima-rokotteen hepatiitti B -komponentin aikaansaaman immuunivasteen säilymistä arvioitiin imeväisillä, jotka olivat saaneet perusrokotussarjan kahdella eri aikataululla.
Kun lapset olivat saaneet imeväisiässä kahden annoksen perusrokotussarjan (3 ja 5 kuukauden iässä) ilman hepatiitti B:tä syntymän yhteydessä ja taaperoiässä tehosteannoksen (11-12 kuukauden iässä), heistä 53,8 %:lla oli serologinen suoja (HBsAg-vasta-aineet ≥ 10 mIU/ml) 6 vuoden iässä ja 96,7 %:lle kehittyi anamnestinen vaste heidän saatuaan testiannoksen pelkkää hepatiitti B -rokotetta.

[bookmark: _Hlk63074826]Kun perusrokotussarjaan sisältyi syntymän yhteydessä annettu yksi hepatiitti B ‑rokoteannos sekä imeväisille tarkoitettu kolmen annoksen sarja annettuna 2, 4 ja 6 kuukauden iässä ilman taaperoiässä annettavaa tehostetta, 49,3 %:lla lapsista todettiin serologinen suoja (HBsAg-vasta-aineet ≥ 10 mIU/ml) 9 vuoden iässä ja 92,8 %:lle kehittyi anamnestinen vaste heidän saatuaan testiannoksen pelkkää hepatiitti B ‑rokotetta.
Nämä tiedot tukevat käsitystä, että Hexacima‑rokotteen käyttö perusrokotuksena imeväisillä saa aikaan säilyvän immunologisen muistin.

Immuunivasteet Hexacima-rokotteelle keskosilla

Immuunivasteet Hexacima-rokotteen antigeeneille arvioitiin 105 keskosella (28–36 raskausviikolla syntyneillä) 2, 3 ja 4 kuukauden iässä annetun kolmen annoksen perusrokotussarjan jälkeen  ja 13 kuukauden iässä annetun tehosteannoksen jälkeen. Mukana oli 90 imeväistä, jonka äiti oli saanut Tdap-rokotteen raskauden aikana ja 15 imeväistä, jonka äiti ei ollut saanut rokotetta raskauden aikana.
Yhden kuukauden kuluttua perusrokotuksesta kaikille tutkittaville oli muodostunut serologinen suoja kurkkumätää (≥ 0,01 IU/ml), jäykkäkouristusta (≥ 0,01 IU/ml) ja poliovirustyyppejä 1, 2 ja 3 (≥ 8 (1/laimennus)) vastaan; 89,8 %:lla tutkittavista oli serologinen suoja hepatiitti B:tä vastaan (≥ 10 IU/ml) ja 79,4 %:lla Hib:n aiheuttamia invasiivisia tauteja vastaan (≥ 0,15 mikrog/ml). 
Yhden kuukauden kuluttua tehosteannoksen antamisesta kaikille tutkittaville oli muodostunut serologinen suoja kurkkumätää (≥ 0,1 IU/ml), jäykkäkouristusta (≥ 0,1 IU/ml) ja poliovirustyyppejä 1, 2 ja 3 (≥ 8 (1/laimennus)) vastaan; 94,6 %:lla tutkittavista oli serologinen suoja hepatiitti B:tä vastaan (≥ 10 IU/ml) ja 90,6 %:lla Hib:n aiheuttamia invasiivisia tauteja vastaan (≥ 1 mikrog/ml).
Mitä tulee hinkuyskään, yhden kuukauden kuluttua perusrokotuksesta 98,7 %:lle tutkittavista kehittyi vasta-aineita (≥ 8 EU/ml) PT-antigeenia vastaan ja 100 %:lle tutkittavista FHA-antigeenia vastaan. Yhden kuukauden kuluttua tehosteannoksen antamisesta 98,8 %:lle tutkittavista kehittyi vasta-aineita (≥ 8 EU/ml) sekä PT- että FHA-antigeenia vastaan. Hinkuyskävasta-aineiden pitoisuudet suurenivat 13-kertaisesti perusrokotuksen jälkeen ja 6–14-kertaisesti tehosteannoksen jälkeen.

[bookmark: _Hlk51575872]Immuunivasteet Hexacima-rokotteelle imeväisillä, joiden äiti oli saanut Tdap-rokotteen raskauden aikana

Immuunivasteet Hexacima-rokotteen antigeeneille arvioitiin täysiaikaisilla imeväisillä (109) ja keskosilla (90), joiden äiti oli saanut Tdap-rokotteen raskauden aikana (raskausviikoilla 24–36) 2, 3 ja 4 kuukauden iässä annetun kolmen annoksen perusrokotussarjan ja 13 kuukauden iässä (keskosille) tai 15 kuukauden iässä (täysiaikaisille) annetun tehosteannoksen jälkeen. 
Yhden kuukauden kuluttua perusrokotuksesta kaikille tutkittaville oli muodostunut serologinen suoja kurkkumätää (≥ 0,01 IU/ml), jäykkäkouristusta (≥ 0,01 IU/ml) ja poliovirustyyppejä 1 ja 3 (≥ 8 (1/laimennus)) vastaan; 97,3 %:lla tutkittavista oli serologinen suoja poliovirustyyppiä 2 vastaan (≥ 8 (1/laimennus)), 94,6 %:lla hepatiitti B:tä vastaan (≥ 10 IU/ml) ja 88,0 %:lla Hib:n aiheuttamia invasiivisia tauteja vastaan (≥ 0,15 mikrog/ml). 
Yhden kuukauden kuluttua tehosteannoksen antamisesta kaikille tutkittaville oli muodostunut serologinen suoja kurkkumätää (≥ 0,1 IU/ml), jäykkäkouristusta (≥ 0,1 IU/ml) ja poliovirustyyppejä 1, 2 ja 3 (≥ 8 (1/laimennus)) vastaan; 93,9 %:lla tutkittavista oli serologinen suoja hepatiitti B:tä vastaan (≥ 10 IU/ml) ja 94,0 %:lla Hib:n aiheuttamia invasiivisia tauteja vastaan (≥ 1 mikrog/ml).
Mitä tulee hinkuyskään, yhden kuukauden kuluttua perusrokotuksesta 99,4 %:lle tutkittavista kehittyi vasta-aineita (≥ 8 EU/ml) PT-antigeenia vastaan ja 100 %:lle tutkittavista FHA-antigeenia vastaan. Yhden kuukauden kuluttua tehosteannoksen antamisesta 99,4 %:lle tutkittavista kehittyi vasta-aineita (≥ 8 EU/ml) sekä PT- että FHA-antigeenia vastaan. Hinkuyskävasta-aineiden pitoisuudet suurenivat 5–9-kertaisesti perusrokotuksen jälkeen ja 8–19-kertaisesti tehosteannoksen jälkeen.
[bookmark: _Hlk63074906]
Hexacima-rokotteen aikaansaamat immuunivasteet HI-virukselle altistuneilla imeväisillä

Immuunivasteet Hexacima-rokotteen antigeeneille arvioitiin 51:llä HI-virukselle altistuneella imeväisellä (joista 9 oli infektoituneita ja 42 infektoitumattomia) 6, 10 ja 14 viikon iässä annetun kolmen annoksen perusrokotussarjan ja 15–18 kuukauden iässä annetun tehosteannoksen jälkeen. 
Yhden kuukauden kuluttua perusrokotuksesta kaikille imeväisille oli muodostunut serologinen suoja kurkkumätää vastaan (≥ 0,01 IU/ml), jäykkäkouristusta vastaan (≥ 0,01 IU/ml), poliovirustyyppejä 1, 2 ja 3 vastaan (≥ 8 [1/laimennus]) ja hepatiitti B:tä vastaan (≥ 10 IU/ml) ja yli 97,6 %:lle invasiivisia Hib-tauteja vastaan (≥ 0,15 mikrog/ml). 
Yhden kuukauden kuluttua tehosteannoksen antamisesta kaikille tutkittaville oli muodostunut serologinen suoja kurkkumätää vastaan (≥ 0,1 IU/ml), jäykkäkouristusta vastaan (≥ 0,1 IU/ml), poliovirustyyppejä 1, 2 ja 3 vastaan (≥ 8 [1/laimennus]) vastaan ja hepatiitti B:tä vastaan (≥ 10 IU/ml) ja yli 96,6 %:lle invasiivisia Hib-tauteja vastaan (≥ 1 mikrog/ml).
Mitä tulee hinkuyskään, yhden kuukauden kuluttua perusrokotuksesta 100 %:lle tutkittavista kehittyi vasta-aineita (≥ 8 EU/ml) sekä PT- että FHA-antigeenia vastaan. Yhden kuukauden kuluttua tehosteannoksen antamisesta 100 %:lle tutkittavista kehittyi vasta-aineita (≥ 8 EU/ml) sekä PT- että FHA-antigeenia vastaan. Kun serokonversio määriteltiin vähintään nelinkertaiseksi vasta-aineiden nousuksi verrattuna rokotusta edeltävään tasoon (ennen annosta 1), serokonversioluvut olivat HI-virukselle altistuneiden ja HIV-infektoituneiden ryhmässä 100 % sekä pertussistoksoidivasta-aineiden että filamenttihemagglutiniinivasta-aineiden suhteen ja HI-virukselle altistuneiden ja HIV-infektoitumattomien ryhmässä 96,6 % pertussistoksoidivasta-aineiden suhteen ja 89,7 % filamenttihemagglutiniinivasta-aineiden suhteen. 

Teho ja vaikuttavuus hinkuyskää vastaan

Hexaciman sisältämien soluttomien hinkuyskäantigeenien (aP) tehokkuus kaikkein vaikeinta WHO:n määritelmän mukaista tyypillistä hinkuyskää (≥ 21 päivää kestävä paroksysmaalinen yskä) vastaan on dokumentoitu imeväisillä tehdyssä satunnaistetussa kaksoissokkoutetussa tutkimuksessa, jossa käytettiin DtaP-rokotetta kolmen annoksen perussarjana hyvin endeemisessä maassa (Senegal). Tästä tutkimuksesta kävi ilmi leikki-iässä annettavan tehosterokotuksen tarve.

Hexaciman sisältämien soluttomien hinkuyskäantigeenien (aP) pitkäaikainen kyky vähentää hinkuyskän ilmaantuvuutta ja pitää lapsuusiän hinkuyskätauti hallinnassa on osoitettu 10 vuotta kestäneessä kansallisessa hinkuyskätaudin seurannassa Ruotsissa, jossa käytettiin pentavalenttia DTaP-IPV/Hib -rokotetta ja noudatettiin 3-5-12 kuukauden rokotusohjelmaa. Pitkän aikavälin seurannan tulokset osoittivat, että hinkuyskän ilmaantuminen väheni dramaattisesti toisen annoksen jälkeen riippumatta käytetystä rokotteesta. 

Teho invasiivista Hib-tautia vastaan

DtaP- ja Hib-yhdistelmärokotteiden (pentavalentit ja heksavalentit rokotteet, mukaan lukien Hexaciman Hib-antigeeniä sisältävät rokotteet) teho invasiivista Hib-tautia vastaan on osoitettu Saksassa laajan markkinoille tulon jälkeisen seurantatutkimuksen avulla (seuranta-aika yli viisi vuotta). Rokotteiden teho oli 96,7 % täydellisen perusrokotussarjan jälkeen ja 98,5 % tehosteannoksen jälkeen (perusrokotuksesta riippumatta).

5.2	Farmakokinetiikka

Farmakokineettisiä tutkimuksia ei ole tehty.

5.3	Prekliiniset tiedot turvallisuudesta

Toistuvan altistuksen aiheuttamaa toksisuutta ja paikallista siedettävyyttä koskien konventionaalisen tutkimuksen tulos ei viitannut erityistä vaaraa ihmisille.

Pistoskohdissa on todettu pitkäaikaisia histologisia tulehdusmuutoksia, joiden paranemisen odotetaan olevan hidasta.


6.	FARMASEUTTISET TIEDOT

6.1	Apuaineet

Dinatriumvetyfosfaatti
Kaliumdivetyfosfaatti
Trometamoli 
Sakkaroosi
Välttämättömät aminohapot (mukaan lukien L-fenyylialaniini)
Natriumhydroksidi, etikkahappo tai suolahappo (pH:n säätöön)
Injektionesteisiin käytettävä vesi.
Adsorbentti: ks. kohta 2.

6.2	Yhteensopimattomuudet

Koska yhteensopimattomuustutkimuksia ei ole tehty, rokotetta ei saa sekoittaa muiden rokotteiden tai lääkevalmisteiden kanssa.

6.3	Kestoaika

4 vuotta.

6.4	Säilytys 

Säilytä jääkaapissa (2 C–8 C).
Ei saa jäätyä.
Pidä pakkaus ulkopakkauksessa. Herkkä valolle.

Säilyvyystutkimustulokset osoittavat, että rokotteen komponentit säilyvät korkeintaan 25 °C:een lämpötilassa 72 tuntia. Tämän säilytysjakson lopussa Hexacima tulee käyttää tai hävittää. Nämä tiedot on tarkoitettu terveydenhuollon henkilökunnan ohjeeksi vain tapauksissa, jossa rokotetta on tilapäisesti säilytetty korkeammissa lämpötiloissa.

6.5	Pakkaustyyppi ja pakkauskoko (pakkauskoot)

Hexacima, esitäytetty ruisku

0,5 ml suspensiota esitäytetyssä ruiskussa (tyypin I lasia), jossa on männän tulppa (halobutyyliä) sekä Luer Lock ‑liitin ja kärkisuojus (halobutyyliä + polypropeenia).

Pakkaus, jossa on 1 tai 10 esitäytettyä ruiskua ilman neulaa.
Pakkaus, jossa on 1 tai 10 esitäytettyä ruiskua ja erillistä neulaa (ruostumatonta terästä).
Pakkaus, jossa on 1 tai 10 esitäytettyä ruiskua ja erillistä neulaa (ruostumatonta terästä), joissa on turvasuojus (polykarbonaattia).

Hexacima, injektiopullo

0,5 ml suspensiota injektiopullossa (tyypin I lasia), jossa on tulppa (halobutyylikumia).

Pakkauskoko 10 injektiopulloa.

Kaikkia pakkauskokoja ei välttämättä ole myynnissä.

6.6	Erityiset varotoimet hävittämiselle ja muut käsittelyohjeet

Hexacima, esitäytetty ruisku

Esitäytettyä ruiskua on ravistettava ennen käyttöä, jotta saadaan homogeeninen sameanvalkoinen suspensio.

Valmistelu antoa varten
Injektionestettä (suspensio) sisältävä ruisku on tarkastettava silmämääräisesti ennen rokottamista. Jos esitäytetyssä ruiskussa havaitaan vierashiukkasia, vuotoa, männän ennenaikaista aktivoitumista tai kärjen sinetöinnin vikoja, ruisku on hävitettävä.
[bookmark: _Hlk129945105]Ruisku on tarkoitettu vain yhtä käyttökertaa varten, eikä sitä saa käyttää uudelleen.

[bookmark: _Hlk129879783]Esitäytetyn Luer Lock ‑ruiskun käyttöohjeet
[bookmark: _Hlk129879866]Kuva A: Luer Lock ‑ruisku, jossa on jäykkä kärkisuojus
[image: ]

	Vaihe 1: Pidä toisella kädellä kiinni Luer Lock ‑liittimestä (älä tartu ruiskun mäntä- tai runko-osaan) ja irrota kärkisuojus kiertämällä.




	[image: ]

	Vaihe 2: Kiinnitä neula ruiskuun kiertämällä neulaa varoen ruiskun Luer Lock ‑liittimeen, kunnes tunnet kevyen vastuksen. 

	[image: ]



Ohjeet turvaneulan käytölle esitäytetyn Luer Lock ‑ruiskun kanssa

	Kuva B: Turvaneula (kotelossa)
	Kuva C: Turvaneulan osat (valmisteltuna käyttöä varten)

	
[image: ]
	
[image: ]




Valmistele Luer Lock -ruisku ja neula kiinnittämistä varten noudattamalla edellä esitettyjä vaiheita 1 ja 2.

	Vaihe 3: Poista turvaneulan kotelo vetämällä kohtisuoraan. Neula on turvasuojuksen ja suojaosan sisällä.
Vaihe 4:
A: Käännä turvasuojusta poispäin neulasta, kohti ruiskun runko-osaa kuvassa esitettyyn asentoon.
B: Poista suojaosa vetämällä kohtisuoraan.


	


[image: A close-up of a hand holding a screwdriver

Description automatically generated]

	[bookmark: _Hlk118209250]Vaihe 5: Kun pistos on annettu, lukitse (aktivoi) turvasuojus käyttämällä jotakin kolmesta (3) yhden käden tekniikasta, jotka on esitetty kuvassa, eli aktivoinnilla pintaa vasten, peukalolla tai sormella.
Huomaa: Aktivointi on onnistunut, kun kuulet ja/tai tunnet naksahduksen.


	


[image: A drawing of a hand holding a tool

Description automatically generated]

	Vaihe 6: Tarkasta turvasuojuksen aktivoituminen silmämääräisesti. Turvasuojuksen on oltava täysin lukkiutunut (aktivoitunut), kuten kuvassa C on esitetty. Huomaa: Kun turvasuojus on täysin lukkiutunut (aktivoitunut), neula on vinossa turvasuojukseen nähden.

Kuvassa D on turvasuojus, joka EI ole täysin lukkiutunut (ei ole aktivoitunut).

	[image: ]

[image: ]



	Varoitus: Älä yritä poistaa turvalaitteen lukitusta (peruuttaa turvalaitteen aktivointia) ottamalla neula väkisin pois turvasuojuksesta.



Hexacima, injektiopullo

Injektiopullo on tarkoitettu vain yhtä käyttökertaa varten, eikä sitä saa käyttää uudelleen. 
Injektiopulloa on ravistettava ennen käyttöä, jotta saadaan homogeeninen sameanvalkoinen suspensio.

Suspensio on tarkastettava silmämääräisesti ennen rokottamista. Jos siinä havaitaan vierashiukkasia ja/tai fysikkaalisia muutoksia, injektiopullo on hävitettävä. 

0.5 ml annos vedetään injektioruiskuun.

Hävittäminen

Käyttämätön lääkevalmiste tai jäte on hävitettävä paikallisten vaatimusten mukaisesti.


7.	MYYNTILUVAN HALTIJA

Sanofi Winthrop Industrie, 82 Avenue Raspail, 94250 Gentilly, Ranska


8.	MYYNTILUVAN NUMERO(T)

Hexacima, injektiopullo
EU/1/13/828/001

Hexacima, esitäytetty ruisku
EU/1/13/828/002
EU/1/13/828/003
EU/1/13/828/004
EU/1/13/828/005
EU/1/13/828/006
EU/1/13/828/007
EU/1/13/828/008
EU/1/13/828/009


9.	MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ

Myyntiluvan myöntämisen päivämäärä: 17. huhtikuuta 2013
Viimeisimmän uudistamisen päivämäärää: 8. tammikuuta 2018.


10.	TEKSTIN MUUTTAMISPÄIVÄMÄÄRÄ


Lisätietoa tästä lääkevalmisteesta on Euroopan lääkeviraston verkkosivuilla http://www.ema.europa.eu 


 






















LIITE II 

A.	BIOLOGISEN (BIOLOGISTEN) VAIKUTTAVAN (VAIKUTTAVIEN) AINEEN (AINEIDEN) VALMISTAJA (VALMISTAJAT) JA ERÄN VAPAUTTAMISESTA VASTAAVA(T) VALMISTAJA(T)

B.	TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET

C.	MYYNTILUVAN MUUT EHDOT JA EDELLYTYKSET>

D. 	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ

A.	BIOLOGISEN (BIOLOGISTEN) VAIKUTTAVAN (VAIKUTTAVIEN) AINEEN (AINEIDEN) VALMISTAJA (VALMISTAJAT) JA ERÄN VAPAUTTAMISESTA VASTAAVA(T) VALMISTAJA(T) 

Biologisen (biologisten) vaikuttavan aineen (vaikuttavien aineiden) valmistajan (valmistajien) nimi (nimet) ja osoite (osoitteet)

Sanofi Winthrop Industrie
1541 avenue Marcel Mérieux
69280 Marcy L'Etoile
Ranska

Sanofi Health Argentina S.A 
Calle 8, N° 703 (esquina 5)
Parque Industrial Pilar (1629)
Provincia de Buenos Aires
Argentiina

Sanofi Winthrop Industrie 
Voie de L’Institut - Parc Industriel d'Incarville
BP 101, 27100 Val de Reuil
Ranska

Erän vapauttamisesta vastaavan (vastaavien) valmistajan (valmistajien) nimi (nimet) ja osoite (osoitteet) 

Sanofi Winthrop Industrie
Voie de L’Institut - Parc Industriel d'Incarville
BP 101, 27100 Val de Reuil
Ranska

Sanofi Winthrop Industrie
1541 avenue Marcel Mérieux
69280 Marcy L'Etoile
Ranska

Lääkevalmisteen painetussa pakkausselosteessa on ilmoitettava kyseisen erän vapauttamisesta vastaavan valmistusluvan haltijan nimi ja osoite.


B.	TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET 

Reseptilääke.

· Erän virallinen vapauttaminen

Direktiivin 2001/83/EC 114 artiklan mukaisesti erän virallinen vapauttaminen on suoritettava kansallisessa valvontalaboratoriossa tai muussa viranomaisen tähän tarkoitukseen hyväksymässä laboratoriossa.


C.	MYYNTILUVAN MUUT EHDOT JA EDELLYTYKSET 

· Määräaikaiset turvallisuuskatsaukset

Tämän lääkevalmisteen osalta velvoitteet määräaikaisten turvallisuuskatsausten toimittamisesta on määritelty Euroopan unionin viitepäivämäärät (EURD) ja toimittamisvaatimukset sisältävässä luettelossa, josta on säädetty Direktiivin 2001/83/EC 107 c artiklan 7 kohdassa, ja kaikissa luettelon myöhemmissä päivityksissä, jotka on julkaistu Euroopan lääkeviraston verkkosivuilla.


D.	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ 

· Riskienhallintasuunnitelma (RMP)

Myyntiluvan haltijan on suoritettava vaaditut lääketurvatoimet ja interventiot myyntiluvan moduulissa 1.8.2 esitetyn sovitun riskienhallintasuunnitelman sekä mahdollisten sovittujen riskienhallintasuunnitelman myöhempien päivitysten mukaisesti.

Päivitetty RMP tulee toimittaa:
· Euroopan lääkeviraston pyynnöstä
· kun riskienhallintajärjestelmää muutetaan, varsinkin kun saadaan uutta tietoa, joka saattaa johtaa hyöty-riskiprofiilin merkittävään muutokseen, tai kun on saavutettu tärkeä tavoite (lääketurvatoiminnassa tai riskien minimoinnissa).

Jos määräaikaisen turvallisuuskatsauksen toimittaminen ja riskinhallintasuunnitelman päivitys osuvat samaan aikaan, ne voidaan toimittaa samanaikaisesti.
























LIITE III

MYYNTIPÄÄLLYSMERKINNÄT JA PAKKAUSSELOSTE

























A. MYYNTIPÄÄLLYSMERKINNÄT 


	ULKOPAKKAUKSESSA ON OLTAVA SEURAAVAT MERKINNÄT

Hexacima – Laatikko jossa on esitäytetty ruisku ilman neulaa, yhdellä erillisellä neulalla, kahdella erillisellä neulalla. Pakkauskoot: 1 tai 10 kpl.




	1.	LÄÄKEVALMISTEEN NIMI



Hexacima, injektioneste, suspensio, esitäytetty ruisku

Kurkkumätä, jäykkäkouristus, hinkuyskä (soluton, komponentti), hepatiitti B (rDNA), polio (inaktivoitu) ja hemofilus tyyppi b (konjugoitu)-rokote (adsorboitu)

DTaP-IPV-HB-Hib


	2.	VAIKUTTAVA(T) AINE(ET)



Yksi annos1 (0,5 ml) sisältää:

· Difteriatoksoidia	≥ 20 IU (30 Lf)
· Tetanustoksoidia	≥ 40 IU (10 Lf)
· Bordetella pertussis -antigeenejä: pertussistoksoidia/ filamenttihemagglutiniinia 	25/25 µg 
· Poliovirusta (inaktivoitua) Tyypit 1/2/3	29/7/26 DU
· Hepatiitti B viruksen pinta-antigeeniä	10 µg
· Haemophilus influenzae tyyppi b -polysakkaridia 	12 µg
konjugoitu tetanusproteiiniin	22–36  µg

1 Adsorboitu alumiinihydroksidiin (hydratoituun) (0.6 mg Al3+)


	3.	LUETTELO APUAINEISTA



Dinatriumvetyfosfaatti
Kaliumdivetyfosfaatti
Trometamoli, 
Sakkaroosi
Välttämättömät aminohapot, (mukaan lukien L-fenyylialaniini)
Natriumhydroksidi, etikkahappo tai suolahappo (pH:n säätöön)
Injektionesteisiin käytettävä vesi.


	4.	LÄÄKEMUOTO JA SISÄLLÖN MÄÄRÄ



Injektioneste, suspensio esitäytetty ruisku
1 esitäytetty ruisku (0,5 ml) ilman neulaa  
10 esitäytettyä ruiskua (0,5 ml), ilman neulaa  
1 esitäytetty ruisku (0,5 ml), 1 erillinen neula 
10 esitäytettyä ruiskua (0,5 ml), 10 erillistä neula 
1 esitäytetty ruisku (0,5 ml), 2 erillistä neulaa
10 esitäytettyä ruiskua (0,5 ml), 20 erillistä neulaa 
1 esitäytetty ruisku (0,5 ml), 1 turvaneula
10 esitäytettyä ruiskua (0,5 ml), 10 turvaneulaa


	5.	ANTOTAPA JA TARVITTAESSA ANTOREITTI (ANTOREITIT)



Lihakseen. 
Ravista ennen käyttöä.
Lue pakkausseloste ennen käyttöä.
Skannaa tämä koodi QR-koodi lisättävä tai käy osoitteessa https://hexacima.info.sanofi


	6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ



Ei lasten ulottuville eikä näkyville.


	7.	MUU ERITYISVAROITUS (MUUT ERITYISVAROITUKSET), JOS TARPEEN




	8.	VIIMEINEN KÄYTTÖPÄIVÄMÄÄRÄ



EXP


	9.	ERITYISET SÄILYTYSOLOSUHTEET



Säilytä jääkaapissa.
Ei saa jäätyä.
Pidä rokote ulkopakkauksessa. Herkkä valolle.


	10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN




	11.	MYYNTILUVAN HALTIJAN NIMI JA OSOITE



Sanofi Winthrop Industrie, 82 Avenue Raspail, 94250 Gentilly, Ranska


	12.	MYYNTILUVAN NUMERO(T)



EU/1/13/828/002
EU/1/13/828/003
EU/1/13/828/004
EU/1/13/828/005
EU/1/13/828/006
EU/1/13/828/007
EU/1/13/828/008
EU/1/13/828/009


	13.	 ERÄNUMERO



Lot


	14.	YLEINEN TOIMITTAMISLUOKITTELU




	15.	KÄYTTÖOHJEET




	16.	TIEDOT PISTEKIRJOITUKSELLA   



Vapautettu pistekirjoituksesta


17.	YKSILÖLLINEN TUNNISTE – 2D-VIIVAKOODI

2D-viivakoodi, joka sisältää yksilöllisen tunnisteen.


18.	YKSILÖLLINEN TUNNISTE – LUETTAVISSA OLEVAT TIEDOT

PC
SN
NN


	PIENISSÄ SISÄPAKKAUKSISSA ON OLTAVA VÄHINTÄÄN SEURAAVAT MERKINNÄT

Etiketti – Esitäytetty ruisku




	1.	LÄÄKEVALMISTEEN NIMI JA TARVITTAESSA ANTOREITTI (ANTOREITIT)



Hexacima injektioneste, suspensio
DTaP-IPV-HB-Hib-rokote
i.m.


	2.	ANTOTAPA




	3.	VIIMEINEN KÄYTTÖPÄIVÄMÄÄRÄ



EXP


	4.	ERÄNUMERO



Lot


	5.	SISÄLLÖN MÄÄRÄ PAINONA, TILAVUUTENA TAI YKSIKKÖINÄ



1 annos (0,5 ml)


	6.	MUUTA






	ULKOPAKKAUKSESSA ON OLTAVA SEURAAVAT MERKINNÄT

Hexacima – Pakkaus injektiopulloille. Pakkauskoko: 10 kpl.




	1.	LÄÄKEVALMISTEEN NIMI



Hexacima, injektioneste, suspensio 

 Kurkkumätä, jäykkäkouristus, hinkuyskä (soluton, komponentti), hepatiitti B (rDNA), polio (inaktivoitu) ja hemofilus tyyppi b (konjugoitu)-rokote (adsorboitu)

DTaP-IPV-HB-Hib


	2.	VAIKUTTAVA(T) AINE(ET)



Yksi annos1 (0,5 ml) sisältää:

· Difteriatoksoidia	≥ 20 IU (30 Lf)
· Tetanustoksoidia	≥ 40 IU (10 Lf)
· Bordetella pertussis -antigeenejä: pertussistoksoidia/ filamenttihemagglutiniinia 	25/25 µg 
· Poliovirusta (inaktivoitua) Tyypit 1/2/3	29/7/26 DU
· Hepatiitti B viruksen pinta-antigeeniä	10 µg
· Haemophilus influenzae tyyppi b -polysakkaridia 	12 µg
konjugoitu tetanusproteiiniin	22–36  µg

1 Adsorboitu alumiinihydroksidiin (hydratoituun) (0.6 mg Al3+)


	3.	LUETTELO APUAINEISTA



Dinatriumvetyfosfaatti
Kaliumdivetyfosfaatti
Trometamoli
Sakkaroosi
Välttämättömät aminohapot, (mukaan lukien L-fenyylialaniini)
Natriumhydroksidi, etikkahappo tai suolahappo (pH:n säätöön)
Injektionesteisiin käytettävä vesi.


	4.	LÄÄKEMUOTO JA SISÄLLÖN MÄÄRÄ



Injektioneste, suspensio
Injektiopullo (0,5 ml) – Pakkauskoko: 10 kpl


	5.	ANTOTAPA JA TARVITTAESSA ANTOREITTI (ANTOREITIT)



Lihakseen. 
Ravista ennen käyttöä.
Lue pakkausseloste ennen käyttöä.
Skannaa tämä koodi QR-koodi lisättävä tai käy osoitteessa https://hexacima.info.sanofi


	6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ



Ei lasten ulottuville eikä näkyville.


	7.	MUU ERITYISVAROITUS (MUUT ERITYISVAROITUKSET), JOS TARPEEN




	8.	VIIMEINEN KÄYTTÖPÄIVÄMÄÄRÄ



EXP


	9.	ERITYISET SÄILYTYSOLOSUHTEET



Säilytä jääkaapissa.
Ei saa jäätyä.
Pidä rokote ulkopakkauksessa. Herkkä valolle.


	10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN




	11.	MYYNTILUVAN HALTIJAN NIMI JA OSOITE



Sanofi Winthrop Industrie, 82 Avenue Raspail, 94250 Gentilly, Ranska


	12.	MYYNTILUVAN NUMERO(T)



EU/1/13/828/001


	13.	 ERÄNUMERO



Lot


	14.	YLEINEN TOIMITTAMISLUOKITTELU




	15.	KÄYTTÖOHJEET




	16.	TIEDOT PISTEKIRJOITUKSELLA   



Vapautettu pistekirjoituksesta


17.	YKSILÖLLINEN TUNNISTE – 2D-VIIVAKOODI

2D-viivakoodi, joka sisältää yksilöllisen tunnisteen.


18.	YKSILÖLLINEN TUNNISTE – LUETTAVISSA OLEVAT TIEDOT

PC
SN
NN 




	PIENISSÄ SISÄPAKKAUKSISSA ON OLTAVA VÄHINTÄÄN SEURAAVAT MERKINNÄT

Etiketti – Hexacima - Injektiopullo. Pakkauskoko: 10 kpl.




	1.	LÄÄKEVALMISTEEN NIMI JA TARVITTAESSA ANTOREITTI (ANTOREITIT)



Hexacima injektioneste, suspensio
DTaP-IPV-HepB-Hib-rokote
i.m.


	2.	ANTOTAPA





	3.	VIIMEINEN KÄYTTÖPÄIVÄMÄÄRÄ



EXP


	4.	ERÄNUMERO



Lot


	5.	SISÄLLÖN MÄÄRÄ PAINONA, TILAVUUTENA TAI YKSIKKÖINÄ



1 annos (0,5 ml)


	6.	MUUTA



























B. PAKKAUSSELOSTE 

Pakkausseloste: Tietoa käyttäjälle

Hexacima injektioneste, suspensio, esitäytetty ruisku 
 Kurkkumätä, jäykkäkouristus, hinkuyskä (soluton, komponentti), hepatiitti B (rDNA), polio (inaktivoitu) ja hemofilus tyyppi b (konjugoitu)-rokote (adsorboitu)

Lue tämä pakkausseloste huolellisesti ennen lapsesi rokottamista, sillä se sisältää hänelle tärkeitä tietoja.
· Säilytä tämä pakkausseloste. Voit tarvita sitä myöhemmin.
· Jos sinulla on kysyttävää, käänny lääkärin, apteekkihenkilökunnan tai sairaanhoitajan puoleen.
· Jos havaitset lapsellasi haittavaikutuksia, käänny lääkärin, apteekkihenkilökunnan tai sairaanhoitajan puoleen, vaikka lapsesi kokemia haittavaikutuksia ei olisikaan mainittu tässä pakkausselosteessa. Ks. kohta 4.

Tässä pakkausselosteessa kerrotaan

1.	Mitä Hexacima on ja mihin sitä käytetään
2.	Mitä sinun on tiedettävä, ennen kuin lapsellesi annetaan Hexacimaa
3.	Miten Hexacima annetaan
4.	Mahdolliset haittavaikutukset
5.	Hexaciman säilyttäminen
6.	Pakkauksen sisältö ja muuta tietoa


1.	Mitä Hexacima on ja mihin sitä käytetään

Hexacima (DTaP-IPV-HB-Hib) on rokote, jota käytetään suojaamaan infektiotaudeilta.

Hexacima auttaa suojaamaan kurkkumätää, jäykkäkouristusta, hinkuyskää, hepatiitti B:tä, poliota ja vakavia Haemophilus influenzae tyyppi b:n aiheuttamia tauteja vastaan. Hexacimaa annetaan vähintään 6 viikon ikäisille lapsille.

Rokote vaikuttaa saamalla kehon tuottamaan itse suojan (vasta-aineita) seuraavia erilaisia infektioita aiheuttavia bakteereita ja viruksia vastaan:
· Kurkkumätä on infektiotauti, joka yleensä vaikuttaa ensiksi kurkkuun. Infektio aiheuttaa kurkussa kipua ja turvotusta, joka voi johtaa tukehtumiseen. Tätä tautia aiheuttava bakteeri tuottaa myös toksiinia (myrkkyä), joka voi vahingoittaa sydäntä, munuaisia ja hermoja.
· Tetanus l. jäykkäkouristus (kutsutaan usein myös leukalukoksi) syntyy yleensä tetanusbakteerin tunkeutuessa syvälle haavaan. Bakteeri tuottaa toksiinia (myrkkyä), joka aiheuttaa lihaskouristuksia. Lihaskouristukset johtavat hengitysvaikeuksiin ja mahdolliseen tukehtumiseen. 
· Hinkuyskä on erittäin tarttuva tauti, joka vaikuttaa hengitysteihin. Se aiheuttaa voimakasta yskimistä, mikä voi johtaa hengitysvaikeuksiin. Yskään liittyy usein "vinkuva" ääni. Yskä voi kestää 1-2 kuukautta tai vieläkin pitempään. Hinkuyskä voi myös aiheuttaa korvatulehdusta, pitkään kestävää keuhkoputkitulehdusta, keuhkokuumetta, kouristuksia, aivovaurion tai jopa kuoleman.
· Hepatiitti B:n aiheuttaja on hepatiitti B -virus, joka aikaansaa maksan turvotusta (tulehdusta). Virus pysyy joidenkin henkilöiden elimistössä pitkän aikaa ja voi lopulta aiheuttaa vaikeita maksaongelmia, myös maksasyöpää. 
· Poliomyeliitti (kutsutaan usein vain polioksi) on hermoihin vaikuttavien virusten aiheuttama. Se voi johtaa halvaantumiseen tai lihasheikkouteen, useimmiten jaloissa. Hengitystä ja nielemistä säätelevien lihasten halvaantuminen voi olla hengenvaarallista.
· Haemophilus influenzae tyyppi b (Hib) -infektiot ovat vakavia bakteeri-infektioita ja ne voivat aiheuttaa aivokalvotulehduksen, josta voi olla seurauksena aivovaurio, kuurous, epilepsia tai osittainen sokeus. Infektio voi myös aiheuttaa tulehduksia ja nielun turvotusta, joka johtaa nielemis- ja hengitysvaikeuksiin. Infektio voi myös vaikuttaa kehon muihin osiin, kuten vereen, keuhkoihin, ihoon, luihin ja niveliin.

Tärkeitä tietoja rokotteen antamasta suojasta

· Hexacima auttaa suojaamaan mainituilta taudeilta vain, jos ne on aiheuttanut bakteeri tai virus, joita vastaan rokote on tehty. Lapsesi voi saada oireiltaan samanlaisia tauteja, jos ne ovat muiden bakteerien tai virusten aiheuttamia.
· Tämä rokote ei sisällä eläviä bakteereja tai viruksia, eikä se voi aiheuttaa mitään niistä tartuntataudeista, joilta se suojaa.
· Tämä rokote ei suojaa sellaisia infektiotauteja vastaan, jotka ovat muuntyyppisten Haemophilus 
	influenzae -bakteerien aiheuttamia, eikä muiden mikrobien aiheuttamaa aivokalvotulehdusta (meningiittiä) vastaan.
· Hexacima ei suojaa muiden taudinaiheuttajien, kuten hepatiitti A:n, hepatiitti C:n ja hepatiitti E:n aiheuttamilta infektioilta.
· Koska hepatiitti B:n oireiden kehittymiseen kuluu pitkä aika, rokotettavalla saattaa rokotushetkellä olla havaitsematon hepatiitti B -infektio. Tällaisissa tapauksissa rokote ei välttämättä estä hepatiitti B -infektiota.
· Kuten mikä tahansa rokote, Hexacimankaan ei välttämättä suojaa 100 %:a rokotteen saaneista lapsista. 


2.	Mitä sinun on tiedettävä, ennen kuin lapsellesi annetaan Hexacimaa

Varmistuaksesi siitä, että Hexacima sopii lapsellesi, on tärkeää, että kerrot lääkärille tai sairaanhoitajalle, jos jokin alla olevista koskee lastasi. Jos et ymmärrä jotain asiaa, pyydä lääkäriä tai sairaanhoitajaa selittämään se.

Älä käytä Hexacimaa:

· jos lapsellasi on ollut hengityshäiriö tai kasvojen turvotusta (anafylaktinen reaktio)
· jos lapsesi on saanut allergisen reaktion
- rokotteen vaikuttaville aineille
- tämän rokotteen jollekin muulle aineelle (lueteltu kohdassa 6),
- glutaraldehydille, formaldehydille, neomysiinille, streptomysiinille tai polymyksiini B:lle, sillä näitä aineita käytetään rokotteen valmistusprosessissa.
- aiemman Hexacima-rokotuksen tai minkä tahansa muun kurkkumätä-, jäykkäkouristus-, hinkuyskä-, polio-, hepatiitti B- tai Hib-rokotuksen jälkeen.
· jos lapsellasi on ollut vaikea aivoihin vaikuttava reaktio (enkefalopatia) 7 päivää ennen hinkuyskärokotuksen (soluttoman tai kokonaisia soluja sisältävän rokotteen) antamista. 
· jos lapsellasi on kontrolloimaton tai vakava aivoihin vaikuttava sairaus (kontrolloimaton neurologinen sairaus) tai kontrolloimaton epilepsia.

Varoitukset ja varotoimet

Keskustele lääkärin, apteekkihenkilökunnan tai sairaanhoitajan kanssa ennen lapsesi rokottamista:
· jos lapsellasi on kohtalainen tai korkea kuume tai äkillinen sairaus (esim. kuume, kurkkukipu, yskä, vilustuminen tai influenssa). Hexacima-rokotusta on ehkä siirrettävä, kunnes lapsi on toipunut.
· jos lapsellasi on ollut seuraavia oireita hinkuyskärokotuksen yhteydessä, koska silloin on tarpeen harkita huolella, voidaanko hinkuyskäantigeenejä sisältävien rokoteannosten antamista jatkaa:
- korkea kuume (40 °C tai sitä korkeampi) 48 tunnin kuluessa rokotuksesta ilman muuta tunnistettavaa syytä.
- tajunnanmenetys tai sokinkaltainen tila ja hypotonis-hyporesponsiivinen episodi (energian menetys) 48 tunnin kuluessa rokotuksesta.
- pitkään jatkuva, tyyntymätön itku ≥3 tunnin ajan 48 tunnin kuluessa rokotuksesta. 
- kouristuksia, joihin voi liittyä kuumetta 3 vuorokauden kuluessa rokotuksesta.
· jos lapsellasi on ollut Guillain−Barrén oireyhtymä (tilapäinen kivulias hermotulehdus, tunnottomuus ja tuntohäiriöt) tai brakiaalinen neuriitti (voimakas kipu ja liikkuvuuden väheneminen käsivarressa ja olkapäässä) tetanustoksoidia sisältävän rokotteen (inaktivoitu tetanustoksiinin muoto) annon jälkeen, lääkärin on arvioitava voidaanko tetanustoksoidia sisältävän rokotteen antamista jatkaa.
· jos lapsesi saa immuunivastetta heikentävää hoitoa tai hänellä on jokin immuunivastetta heikentävä sairaus. Tällaisissa tapauksissa immuunivaste rokotteelle saattaa olla heikompi. Rokotusta suositellaan yleensä siirrettäväksi, kunnes tällainen hoito tai sairaus on ohi. Lapsille, joilla on pitkäaikainen immuunijärjestelmän ongelma, kuten HIV-infektio (AIDS), voidaan kuitenkin antaa Hexacimaa, mutta rokotteen antama suoja saattaa olla heikompi kuin hyvän immuniteetin omaavilla lapsilla. 
· jos lapsellasi on akuutti tai krooninen sairaus, mukaan lukien krooninen munuaisten vajaatoiminta.
· jos lapsellasi on diagnosoimaton aivosairaus tai kontrolloimaton epilepsia. Lääkäri arvioi rokottamisesta mahdollisesti saatavan hyödyn.
· jos lapsellasi on jokin veriongelma, jonka vuoksi hän saa helposti mustelmia, tai jos pienet haavat vuotavat hänellä pitkään. Lääkäri neuvoo, voidaanko lapsellesi antaa Hexacimaa.
[bookmark: _Hlk63075109]
[bookmark: _Hlk63075307]Pyörtymistä voi ilmetä minkä tahansa neulalla annetun pistoksen jälkeen tai jopa sitä ennen. Kerro siis lääkärille tai sairaanhoitajalle, jos lapsesi on aiemmin pyörtynyt pistoksen saamisen yhteydessä.

Muut lääkevalmisteet tai rokotteet ja Hexacima

Kerro lääkärille tai sairaanhoitajalle, jos lapsesi parhaillaan ottaa tai on äskettäin ottanut tai saattaa joutua ottamaan muita lääkkeitä tai rokotteita.
Hexacimaa voidaan antaa samanaikaisesti muiden rokotteiden kanssa. Tällaisia rokotteita ovat esim. pneumokokkipolysakkaridirokotteet, tuhkarokko-sikotauti-vihurirokko –rokotteet, vesirokkorokotteet, rotavirusrokotteet ja meningokokkirokotteet. 
Kun Hexacimaa annetaan samanaikaisesti muiden rokotteiden kanssa, se annetaan eri pistoskohtaan.

Hexacima sisältää fenyylialaniinia, kaliumia ja natriumia

Hexacima sisältää 85 mikrogrammaa fenyylialaniinia per 0,5 ml annos. Fenyylialaniini voi olla haitallista, jos sinulla on fenyyliketonuria (PKU), harvinainen perinnöllinen sairaus, jossa kertyy fenyylialaniinia, koska elimistö ei kykene poistamaan sitä kunnolla.
Hexacima sisältää kaliumia alle 1 mmol (39 mg) ja natriumia alle 1 mmol (23 mg) per annos, eli sen voidaan sanoa olevan ”kaliumiton” ja ”natriumiton”.


3.	Miten Hexacima annetaan

Rokotteen antaa lapsellesi rokotusten antamiseen koulutettu lääkäri tai sairaanhoitaja, jolla on käytössään yllättävien ja vakavien allergisten reaktioiden hoitoon tarvittavat välineet (katso kohta 4 ”Mahdolliset haittavaikutukset”).
Hexacima annetaan pistoksena lapsen reiden yläosan tai käsivarren yläosan lihakseen (lihakseen, i.m.). Rokotetta ei koskaan anneta verisuoneen eikä ihon sisään tai ihon alle.

Suositeltu annos on:

Perusrokotussarja: 
Lapsesi saa joko kaksi rokotusta kahden kuukauden välein tai kolme erillistärokotusta yhden tai kahden kuukauden välein (vähintään neljän viikon välein) paikallisen rokotusohjelman mukaisesti.

Tehosterokotukset
Ensimmäisen rokotussarjan jälkeen lapsesi saa tehosteannoksen vähintään puolen vuoden kuluttua ensimmäisen rokotussarjan viimeisestä rokotuksesta, paikallisten suositusten mukaisesti. Lääkäri ilmoittaa sinulle, koska tehosteannos annetaan.

Jos lapsesi Hexacima-annos jää väliin

Jos sovittu rokotuskerta jää väliin, on tärkeää, että kerrot siitä lääkärille tai sairaanhoitajalle, joka päättää, milloin unohtunut rokotus annetaan. 
On tärkeää noudattaa lääkärin tai sairaanhoitajan antamia ohjeita, jotta lapsesi saa koko rokotussarjan. Jos rokotussarja jää vaillinaiseksi, lapsesi ei ehkä ole täysin suojattu tauteja vastaan.

Jos sinulla on kysymyksiä tämän rokotteen käytöstä, käänny lääkärin, apteekkihenkilökunnan tai sairaanhoitajan puoleen.


4.	Mahdolliset haittavaikutukset

Kuten kaikki lääkkeet, tämäkin rokote voi aiheuttaa haittavaikutuksia. Kaikki eivät kuitenkaan niitä saa.

Vakavat allergiset reaktiot (anafylaktinen reaktio)

Jos lapsellasi esiintyy joitakin seuraavista oireista vasta, kun olette jo ehtineet lähteä rokotuksen antopaikalta, ota VÄLITTÖMÄSTI yhteys lääkäriin:
· hengitysvaikeudet
· kielen tai huulten sinerrys
· ihottuma
· kasvojen tai kurkun turvotus 
· äkillinen ja voimakas huonovointisuus, huimausta tai pyörtymisen aiheuttava verenpaineen lasku ja hengityshäiriöihin liittyvä pulssin kiihtyminen.

Kun näitä (anafylaktisen reaktioon liittyviä) löydöksiä tai oireita esiintyy, ne ilmenevät yleensä nopeasti rokotuksen jälkeen, kun lapsi on vielä klinikalla tai lääkärin vastaanotolla.

Tämän rokotuksen jälkeiset vakavat allergiset reaktiot ovat harvinaisia (niitä saattaa esiintyä enintään yhdellä henkilöllä 1 000:sta).

Muut haittavaikutukset

Jos lapsellasi esiintyy joitakin seuraavista haittavaikutuksista, kerro siitä lääkärille, sairaanhoitajalle tai apteekkihenkilökunnalle. 
· Hyvin yleisiä haittavaikutuksia (saattaa esiintyä useammalla kuin yhdellä henkilöllä 10:stä):
- ruokahaluttomuus
- itkuisuus
- uneliaisuus
- oksentelu
- kuume (38 °C tai korkeampi)
- ärtyneisyys
- kipu, punoitus tai turvotus pistoskohdassa
· Yleisiä haittavaikutuksia (saattaa esiintyä enintään yhdellä henkilöllä 10:stä):
- epätavallinen itkeminen (pitkään jatkuva itku)
- ripuli
- pistoskohdan kovettuminen
· Melko harvinaisia haittavaikutuksia (saattaa esiintyä enintään yhdellä henkilöllä 100:sta):
- allerginen reaktio
- korkea kuume (39,6 °C tai korkeampi)
- kyhmy pistoskohdassa
· Harvinaisia haittavaikutuksia (saattaa esiintyä enintään yhdellä henkilöllä 1 000:sta):
- ihottuma
- pistoskohdan laajat reaktiot (yli 5 cm), kuten raajan laaja-alainen turvotus, joka ulottuu pistoskohdasta yhden tai molempien nivelten yli. Nämä reaktiot ilmenevät 24–72 tuntia rokotuksen jälkeen ja niihin saattaa liittyä pistoskohdan punoitusta, kuumotusta, arkuutta tai kipua. Oireet paranevat 3–5 päivässä eivätkä vaadi hoitoa.
- kohtaukset (kouristukset), joihin voi liittyä kuumetta
· Hyvin harvinaisia haittavaikutuksia (saattaa esiintyä enintään yhdellä henkilöllä 10 000:sta):
- kohtaukset, joissa lapsi menee sokin kaltaiseen tilaan tai on kalpea, veltto ja reagoimaton (hypotoniset reaktiot tai hypotonis-hyporesponsiiviset episodit [HHE]).

Mahdolliset haittavaikutukset

Muita kuin edellä mainittuja haittavaikutuksia on ajoittain ilmoitettu esiintyneen muiden rokotteiden käytön yhteydessä, jotka sisältävät kurkkumätä-, jäykkäkouristus-, hinkuyskä-, poliomyeliitti-, hepatiitti B- tai Hib-komponentteja, mutta ei suoraan Hexaciman käytön yhteydessä:
· Tilapäistä kivuliasta hermotulehdusta, tunnottomuutta ja tuntoherkkyyshäiriöitä (Guillain−Barrén oireyhtymä) sekä voimakasta kipua ja liikkuvuuden vähenemistä käsivarressa ja olkapäässä (brakiaalinen neuriitti) on ilmoitettu esiintyneen tetanusta sisältävän rokotteen annon jälkeen.
· Monihermotulehdusta, joka aiheuttaa tuntohäiriöitä tai raajojen heikkoutta (polyradikuloneuriitti), kasvohalvausta, näköhäiriöitä, äkillistä näkökyvyn heikkenemistä tai menetystä (optinen neuriitti), aivojen ja selkäytimen tulehdussairautta (keskushermoston demyelinaatio, multippeliskleroosi) on raportoitu hepatiitti B -antigeeniä sisältävän rokotteen annon jälkeen.
· Aivojen turvotus tai tulehdus (enkefalopatia/enkefaliitti).
· Hyvin ennenaikaisilla keskosilla (28. raskausviikolla tai sitä aiemmin syntyneillä) saattaa esiintyä tavallista pitempiä taukoja hengitysten välillä 2–3 päivän ajan rokotuksen jälkeen.
· Yhden tai molempien alaraajojen turvotus. Tämän ohella saattaa esiintyä ihon sinerrystä (syanoosia) ja punoitusta, pieniä ihonalaisia verenvuotoja (ohimenevä purppura) sekä voimakasta itkua Haemophilus influenzae tyyppi b:tä sisältävien rokotteiden annon jälkeen. Mikäli tällainen reaktio esiintyy, se tapahtuu yleensä ensimmäisten rokotusten jälkeen ja ensimmäisten tuntien aikana rokotuksesta. Kaikki oireet häviävät yleensä kokonaan 24 tunnissa eivätkä vaadi hoitoa.

Haittavaikutuksista ilmoittaminen

Jos havaitset lapsellasi haittavaikutuksia, kerro niistä lääkärille, apteekkihenkilökunnalle tai sairaanhoitajalle. Tämä koskee myös kaikkia mahdollisia haittavaikutuksia, joita ei ole mainittu tässä pakkausselosteessa. Voit ilmoittaa haittavaikutuksista myös suoraan liitteessä V luetellun kansallisen ilmoitusjärjestelmän kautta. Ilmoittamalla haittavaikutuksista voit auttaa saamaan enemmän tietoa tämän lääkevalmisteen turvallisuudesta.


5.	Hexaciman säilyttäminen

Ei lasten ulottuville eikä näkyville.
Älä käytä tätä rokotetta ulkopakkauksessa ja etiketissä mainitun viimeisen käyttöpäivämäärän (EXP) jälkeen. Viimeinen käyttöpäivämäärä tarkoittaa kuukauden viimeistä päivää.
Säilytä jääkaapissa (2 °C–8 °C).
Ei saa jäätyä.
Pidä rokote ulkopakkauksessa. Herkkä valolle.

Lääkkeitä ei tule heittää viemäriin eikä hävittää talousjätteiden mukana. Kysy käyttämättömien lääkkeiden hävittämisestä apteekista. Näin menetellen suojelet luontoa.


6.	Pakkauksen sisältö ja muuta tietoa

Mitä Hexacima sisältää

Vaikuttavat aineet annosta (0,5 ml)1 kohti ovat: 
Difteriatoksoidi	vähintään 20 IU2,4 (30 Lf) 
Tetanustoksoidi	vähintään 40 IU3,4 (10 Lf)
Bordetella pertussis -antigeenit
	Pertussistoksoidi	25 mikrogrammaa 
	Filamenttihemagglutiniini	25 mikrogrammaa  
Poliovirus (inaktivoitu)5
	Tyyppi 1 (Mahoney)	29 D-antigeeniyksikköä6
	Tyyppi 2 (MEF-1)	7 D-antigeeniyksikköä6
	Tyyppi 3 (Saukett)	26 D-antigeeniyksikköä6
Hepatiitti B viruksen pinta-antigeeni7	10 mikrogrammaa
Haemophilus influenzae tyyppi b -polysakkaridi	12 mikrogrammaa
(polyribosyyliribitolifosfaatti)
konjugoitu tetanusproteiiniin	22–36  mikrogrammaa
	
1 Adsorboitu alumiinihydroksidiin (hydratoituun) (0,6 mg Al3+)
2 Alempi luottamusraja (p = 0,95) ja keskiarvo vähintään 30 IU
3 Alempi luottamusraja (p = 0,95)
4 Tai vastaava immunogeenisyyden arvioinnilla määritetty aktiivisuus
5 Viljelty Vero-soluissa
6 Nämä antigeenimäärät ovat täsmälleen samat kuin aiemmin ilmaistut määrät 40 D‑antigeeniyksikkönä (virustyyppi 1), 8 D‑antigeeniyksikkönä (virustyyppi 2) ja 32 D‑antigeeniyksikkönä (virustyyppi 3) toisella sopivalla immunokemiallisella menetelmällä mitattuna. 
7 Tuotettu Hansenula polymorpha -hiivasoluissa DNA-yhdistelmätekniikalla

Muut aineet ovat:.
Dinatriumvetyfosfaatti, kaliumdivetyfosfaatti, trometamoli, sakkaroosi, välttämättömät aminohapot (mukaan lukien L-fenyylialaniini), natriumhydroksidi ja/tai etikkahappo ja/tai suolahappo (pH:n säätöön) sekä injektionesteisiin käytettävä vesi.

Rokote saattaa sisältää jäämiä seuraavista aineista: glutaraldehydi, formaldehydi, neomysiini, streptomysiini ja polymyksiini B.

Lääkevalmisteen kuvaus ja pakkauskoko (-koot)

Hexacima on injektioneste, suspensiota varten esitäytetyssä ruiskussa (0,5 ml).
Hexacima on saatavana pakkauksessa, joka sisältää 1 tai 10 esitäytettyä ruiskua ilman kiinnitettyä neulaa.
Hexacima on saatavana pakkauksessa, joka sisältää 1 tai 10 esitäytettyä ruiskua ja 1 erillisen neulan/ruisku. 
Hexacima on saatavana pakkauksessa, joka sisältää 1 tai 10 esitäytettyä ruiskua ja 2 erillistä neulaa/ruisku.
Hexacima on saatavana pakkauksessa, joka sisältää 1 tai 10 esitäytettyä ruiskua ja 1 erillisen turvaneulan/ruisku.

Kaikkia pakkauskokoja ei välttämättä ole myynnissä.

Ravistamisen jälkeen rokote on ulkonäöltään normaalisti sameanvalkoinen suspensio.

Myyntiluvan haltija ja valmistaja

Myyntiluvan haltija
Sanofi Winthrop Industrie, 82 Avenue Raspail, 94250 Gentilly, Ranska

Valmistaja
Sanofi Winthrop Industrie, 1541 avenue Marcel Mérieux, 69280 Marcy l'Etoile, Ranska

Sanofi Winthrop Industrie, Voie de L’Institut - Parc Industriel d'Incarville, BP 101, 27100 Val de Reuil, Ranska

Lisätietoja tästä lääkevalmisteesta antaa myyntiluvan haltijan paikallinen edustaja:

	België/ Belgique /Belgien
Sanofi Belgium
Tel: +32 2 710.54.00

	Lietuva
Swixx Biopharma UAB
Tel: +370 5 236 91 40


	България
Swixx Biopharma EOOD 
Teл.: +359 (0)2 4942 480
	Luxembourg/Luxemburg
Sanofi Belgium
Tel: +32 2 710.54.00


	Česká republika
Sanofi s.r.o.
Tel: +420 233 086 111

	Magyarország
SANOFI-AVENTIS Zrt
Tel: +36 1 505 0055

	Danmark
Sanofi A/S
Tel: +45 4516 7000

	Malta
Sanofi S.r.l.
Tel: +39 02 39394 275

	Deutschland
Sanofi-Aventis Deutschland GmbH
Tel: 0800 54 54 010
Tel. aus dem Ausland: +49 69 305 21 130

	Nederland
Sanofi B.V.
Tel: +31 20 245 4000

	Eesti
Swixx Biopharma OÜ
Tel: +372 640 10 30

	Norge
Sanofi-aventis Norge AS
Tel: + 47 67 10 71 00


	Ελλάδα
ΒΙΑΝΕΞ Α.Ε.
Τηλ: +30.210.8009111
	Österreich
Sanofi-Aventis GmbH
Tel: +43 (1) 80185-0


	España
sanofi-aventis, S.A. 
Tel: +34 93 485 94 00

	Polska
Sanofi sp. z o.o.
Tel: +48 22 280 00 00


	France
Sanofi Winthrop Industrie
Tel: 0 800 222 555
Appel depuis l’étranger : +33 1 57 63 23 23

	Portugal
Sanofi – Produtos Farmacêuticos, Lda.
Tel: + 351 21 35 89 400


	Hrvatska
Swixx Biopharma d.o.o.
Tel: +385 1 2078 500

	România
Sanofi Romania SRL
Tel: +40 21 317 31 36

	
Ireland
sanofi-aventis Ireland T/A SANOFI
Tel: + 353 (0) 1 4035 600

	Slovenija
Swixx Biopharma d.o.o
Tel: +386 1 235 5 1 00

	Ísland
Vistor ehf.
Tel: +354 535 7000

	Slovenská republika
Swixx Biopharma s.r.o.
Tel: +421 2 208 33 600

	Italia
Sanofi S.r.l. 
Tel: 800536389 

	Suomi/Finland
Sanofi Oy
Tel: +358 (0) 201 200 300


	Κύπρος
C.A. Papaellinas Ltd.
Τηλ.: +357 22 741741

	Sverige
Sanofi AB
Tel: +46 8-634 50 00

	Latvija
Swixx Biopharma SIA  
Tel: +371 6 6164 750
	United Kingdom (Northern Ireland)
sanofi-aventis Ireland Ltd. T/A SANOFI
Tel: +44 (0) 800 035 2525



Tämä pakkausseloste on tarkistettu viimeksi 

Muut tiedonlähteet

Lisätietoa tästä lääkevalmisteesta on saatavilla Euroopan lääkeviraston verkkosivuilta http://www.ema.europa.eu/. 

Viimeisimmät hyväksytyt tiedot tästä rokotteesta ovat saatavilla  osoitteessa https://hexacima.info.sanofi tai skannaamalla ulkopakkaukseen merkitty QR-koodi älypuhelimella:
QR-koodi lisättävä

------------------------------------------------------------------------------------------------------------------------
Seuraavat tiedot on tarkoitettu vain hoitoalan ammattilaisille:

· Ravista esitäytettyä ruiskua, kunnes sen sisältö on homogeeninen.
· Hexacimaa ei saa sekoittaa muiden lääkevalmisteiden kanssa.
· Hexacima-rokote on annettava lihakseen. Suositellut pistoskohdat ovat reiden yläosan anterolateraalinen alue (suositettava kohta) tai hartialihaksen alue vanhemmilla lapsilla (yli 15 kuukautta vanhoilla). 
Rokotetta ei saa antaa ihonsisäisesti eikä laskimonsisäisesti. Ei saa ruiskuttaa suoneen: varmista, ettei neula lävistä verisuonta.
· [bookmark: _Hlk129880588]Älä käytä esitäytettyjä ruiskuja, jos niiden kotelo on vaurioitunut.

Valmistelu antoa varten

Injektionestettä (suspensio) sisältävä ruisku on tarkastettava silmämääräisesti ennen rokottamista. Jos esitäytetyssä ruiskussa havaitaan vierashiukkasia, vuotoa, männän ennenaikaista aktivoitumista tai kärjen sinetöinnin vikoja, ruisku on hävitettävä.
Ruisku on tarkoitettu vain yhtä käyttökertaa varten, eikä sitä saa käyttää uudelleen.

Esitäytetyn Luer Lock ‑ruiskun käyttöohjeet
Kuva A: Luer Lock ‑ruisku, jossa on jäykkä kärkisuojus
[image: ]

	Vaihe 1: Pidä toisella kädellä kiinni Luer Lock ‑liittimestä (älä tartu ruiskun mäntä- tai runko-osaan) ja irrota kärkisuojus kiertämällä.




	[image: ]

	Vaihe 2: Kiinnitä neula ruiskuun kiertämällä neulaa varoen ruiskun Luer Lock ‑liittimeen, kunnes tunnet kevyen vastuksen. 

	[image: ]



<Ohjeet turvaneulan käytölle esitäytetyn Luer Lock ‑ruiskun kanssa


	Kuva B: Turvaneula (kotelossa)
	Kuva C: Turvaneulan osat (valmisteltuna käyttöä varten)

	
[image: ]
	
[image: ]




Valmistele Luer Lock ‑ruisku ja neula kiinnittämistä varten noudattaen edellä esitettyjä vaiheita 1 ja 2.

	Vaihe 3: Poista turvaneulan kotelo vetämällä kohtisuoraan. Neula on turvasuojuksen ja suojaosan sisällä.
Vaihe 4:
A: Käännä turvasuojusta poispäin neulasta, kohti ruiskun runko-osaa kuvassa esitettyyn asentoon.
B: Poista suojaosa vetämällä kohtisuoraan.

	[image: A close-up of a hand holding a screwdriver

Description automatically generated]

	Vaihe 5: Kun pistos on annettu, lukitse (aktivoi) turvasuojus käyttämällä jotakin kolmesta (3) yhden käden tekniikasta, jotka on esitetty kuvassa, eli aktivoinnilla pintaa vasten, peukalolla tai sormella.
Huomaa: Aktivointi on onnistunut, kun kuulet ja/tai tunnet naksahduksen.


	


[image: A drawing of a hand holding a tool

Description automatically generated]

	Vaihe 6: Tarkasta turvasuojuksen aktivoituminen silmämääräisesti. Turvasuojuksen on oltava täysin lukkiutunut (aktivoitunut), kuten kuvassa C on esitetty. Huomaa: Kun turvasuojus on täysin lukkiutunut (aktivoitunut), neula on vinossa turvasuojukseen nähden.

Kuvassa D on turvasuojus, joka EI ole täysin lukkiutunut (ei ole aktivoitunut).

	Varoitus: Älä yritä poistaa turvalaitteen lukitusta (peruuttaa turvalaitteen aktivointia) ottamalla neula väkisin pois turvasuojuksesta.


>
Käyttämätön lääkevalmiste tai jäte on hävitettävä paikallisten vaatimusten mukaisesti.


Pakkausseloste: Tietoa käyttäjälle

Hexacima injektioneste, suspensio

Kurkkumätä, jäykkäkouristus, hinkuyskä (soluton, komponentti), hepatiitti B (rDNA), polio (inaktivoitu) ja hemofilus tyyppi b (konjugoitu)-rokote (adsorboitu).

Lue tämä pakkausseloste huolellisesti ennen lapsesi rokottamista, sillä se sisältää hänelle tärkeitä tietoja.
· Säilytä tämä pakkausseloste. Voit tarvita sitä myöhemmin.
· Jos sinulla on kysyttävää, käänny lääkärin, apteekkihenkilökunnan tai sairaanhoitajan puoleen.
· Jos havaitset lapsellasi haittavaikutuksia, käänny lääkärin, apteekkihenkilökunnan tai sairaanhoitajan puoleen, vaikka lapsesi kokemia haittavaikutuksia ei olisikaan mainittu tässä pakkausselosteessa. Ks. kohta 4.

Tässä pakkausselosteessa kerrotaan 

1.	Mitä Hexacima on ja mihin sitä käytetään
2.	Mitä sinun on tiedettävä, ennen kuin lapsellesi annetaan Hexacimaa
3.	Miten Hexacima annetaan
4.	Mahdolliset haittavaikutukset
5.	Hexaciman säilyttäminen
6.	Pakkauksen sisältö ja muuta tietoa


1.	Mitä Hexacima on ja mihin sitä käytetään

Hexacima (DTaP-IPV-HB-Hib) on rokote, jota käytetään suojaamaan infektiotaudeilta.

Hexacima auttaa suojaamaan kurkkumätää, jäykkäkouristusta, hinkuyskää, hepatiitti B:tä, poliota ja vakavia Haemophilus influenzae tyyppi b:n aiheuttamia tauteja vastaan. Hexacimaa annetaan vähintään 6 viikon ikäisille lapsille.

Rokote vaikuttaa saamalla kehon tuottamaan itse suojan (vasta-aineita) seuraavia erilaisia infektioita aiheuttavia bakteereita ja viruksia vastaan:
· Kurkkumätä on infektiotauti, joka yleensä vaikuttaa ensiksi kurkkuun. Infektio aiheuttaa kurkussa kipua ja turvotusta, joka voi johtaa tukehtumiseen. Tätä tautia aiheuttava bakteeri tuottaa myös toksiinia (myrkkyä), joka voi vahingoittaa sydäntä, munuaisia ja hermoja.
· Tetanus l. jäykkäkouristus (kutsutaan usein myös leukalukoksi) syntyy yleensä tetanusbakteerin tunkeutuessa syvälle haavaan. Bakteeri tuottaa toksiinia (myrkkyä), joka aiheuttaa lihaskouristuksia. Lihaskouristukset johtavat hengitysvaikeuksiin ja mahdolliseen tukehtumiseen. 
· Hinkuyskä on erittäin tarttuva tauti, joka vaikuttaa hengitysteihin. Se aiheuttaa voimakasta yskimistä, mikä voi johtaa hengitysvaikeuksiin. Yskään liittyy usein "vinkuva" ääni. Yskä voi kestää 1-2 kuukautta tai vieläkin pitempään. Hinkuyskä voi myös aiheuttaa korvatulehdusta, pitkään kestävää keuhkoputkitulehdusta, keuhkokuumetta, kouristuksia, aivovaurion tai jopa kuoleman.
· Hepatiitti B:n aiheuttaja on hepatiitti B -virus, joka aikaansaa maksan turvotusta (tulehdusta). Virus pysyy joidenkin henkilöiden elimistössä pitkän aikaa ja voi lopulta aiheuttaa vaikeita maksaongelmia, myös maksasyöpää. 
· Poliomyeliitti (kutsutaan usein vain polioksi) on hermoihin vaikuttavien virusten aiheuttama. Se voi johtaa halvaantumiseen tai lihasheikkouteen, useimmiten jaloissa. Hengitystä ja nielemistä säätelevien lihasten halvaantuminen voi olla hengenvaarallista.
· Haemophilus influenzae tyyppi b (Hib) -infektiot ovat vakavia bakteeri-infektioita ja ne voivat aiheuttaa aivokalvotulehduksen, josta voi olla seurauksena aivovaurio, kuurous, epilepsia tai osittainen sokeus. Infektio voi myös aiheuttaa tulehduksia ja nielun turvotusta, joka johtaa nielemis- ja hengitysvaikeuksiin. Infektio voi myös vaikuttaa kehon muihin osiin, kuten vereen, keuhkoihin, ihoon, luihin ja niveliin.

Tärkeitä tietoja rokotteen antamasta suojasta

· Hexacima auttaa suojaamaan mainituilta taudeilta vain, jos ne on aiheuttanut bakteeri tai virus, joita vastaan rokote on tehty. Lapsesi voi saada oireiltaan samanlaisia tauteja, jos ne ovat muiden bakteerien tai virusten aiheuttamia.
· Tämä rokote ei sisällä eläviä bakteereja tai viruksia, eikä se voi aiheuttaa mitään niistä tartuntataudeista, joilta se suojaa.
· Tämä rokote ei suojaa sellaisia infektiotauteja vastaan, jotka ovat muuntyyppisten Haemophilus 
	influenzae -bakteerien aiheuttamia, eikä muiden mikrobien aiheuttamaa aivokalvotulehdusta (meningiittiä) vastaan.
· Hexacima ei suojaa muiden taudinaiheuttajien, kuten hepatiitti A:n, hepatiitti C:n ja hepatiitti E:n aiheuttamilta infektioilta.
· Koska hepatiitti B:n oireiden kehittymiseen kuluu pitkä aika, rokotettavalla saattaa rokotushetkellä olla havaitsematon hepatiitti B -infektio. Tällaisissa tapauksissa rokote ei välttämättä estä hepatiitti B -infektiota.
· Kuten mikä tahansa rokote, Hexacimanikaan ei välttämättä suojaa 100 %:a rokotteen saaneista lapsista.


2.	Mitä sinun on tiedettävä, ennen kuin lapsellesi annetaan Hexacimaa

Varmistuaksesi siitä, että Hexacima sopii lapsellesi, on tärkeää, että kerrot lääkärille tai sairaanhoitajalle, jos jokin alla olevista koskee lastasi. Jos et ymmärrä jotain asiaa, pyydä lääkäriä tai sairaanhoitajaa selittämään se.

Älä käytä Hexacimaa:

· jos lapsellasi on ollut hengityshäiriö tai kasvojen turvotusta (anafylaktinen reaktio)
· jos lapsesi on saanut allergisen reaktion
- rokotteen vaikuttaville aineille,
- tämän rokotteen jollekin muulle aineelle (lueteltu kohdassa 6),
- glutaraldehydille, formaldehydille, neomysiinille, streptomysiinille tai polymyksiini B:lle, sillä näitä aineita käytetään rokotteen valmistusprosessissa.
- aiemman Hexacima-rokotuksen tai minkä tahansa muun kurkkumätä-, jäykkäkouristus-, hinkuyskä-, polio-, hepatiitti B- tai Hib-rokotuksen jälkeen.
· jos lapsellasi on ollut vaikea aivoihin vaikuttava reaktio (enkefalopatia) 7 päivää ennen hinkuyskärokotuksen (soluttoman tai kokonaisia soluja sisältävän rokotteen) antamista. 
· jos lapsellasi on kontrolloimaton tai vakava aivoihin vaikuttava sairaus (kontrolloimaton neurologinen sairaus) tai kontrolloimaton epilepsia.

Varoitukset ja varotoimet

Keskustele lääkärin, apteekkihenkilökunnan tai sairaanhoitajan kanssa ennen lapsesi rokottamista:
· jos lapsellasi on kohtalainen tai korkea kuume tai äkillinen sairaus (esim. kuume, kurkkukipu, yskä, vilustuminen tai influenssa). Hexacima-rokotusta on ehkä siirrettävä, kunnes lapsi on toipunut.
· jos lapsellasi on ollut seuraavia oireita hinkuyskärokotuksen yhteydessä, koska silloin on tarpeen harkita huolella, voidaanko hinkuyskäantigeenejä sisältävien rokoteannosten antamista jatkaa:
- korkea kuume (40 °C tai sitä korkeampi) 48 tunnin kuluessa rokotuksesta ilman muuta tunnistettavaa syytä.
- tajunnanmenetys tai sokinkaltainen tila ja hypotonis-hyporesponsiivinen episodi (energian menetys) 48 tunnin kuluessa rokotuksesta.
- pitkään jatkuva, tyyntymätön itku ≥3 tunnin ajan 48 tunnin kuluessa rokotuksesta. 
- kouristuksia, joihin voi liittyä kuumetta 3 vuorokauden kuluessa rokotuksesta.
· jos lapsellasi on ollut Guillain−Barrén oireyhtymä (tilapäinen kivulias hermotulehdus, tunnottomuus ja tuntohäiriöt) tai brakiaalinen neuriitti (voimakas kipu ja liikkuvuuden väheneminen käsivarressa ja olkapäässä) tetanustoksoidia sisältävän rokotteen (inaktivoitu tetanustoksiinin muoto) annon jälkeen, lääkärin on arvioitava voidaanko tetanustoksoidia sisältävän rokotteen antamista jatkaa.
· jos lapsesi saa immuunivastetta heikentävää hoitoa tai hänellä on jokin immuunivastetta heikentävä sairaus. Tällaisissa tapauksissa immuunivaste rokotteelle saattaa olla heikompi. Rokotusta suositellaan yleensä siirrettäväksi, kunnes tällainen hoito tai sairaus on ohi. Lapsille, joilla on pitkäaikainen immuunijärjestelmän ongelma, kuten HIV-infektio (AIDS), voidaan kuitenkin antaa Hexacimaa, mutta rokotteen antama suoja saattaa olla heikompi kuin hyvän immuniteetin omaavilla lapsilla. 
· jos lapsellasi on akuutti tai krooninen sairaus, mukaan lukien krooninen munuaisten vajaatoiminta.
· jos lapsellasi on diagnosoimaton aivosairaus tai kontrolloimaton epilepsia. Lääkäri arvioi rokottamisesta mahdollisesti saatavan hyödyn.
· jos lapsellasi on jokin veriongelma, jonka vuoksi hän saa helposti mustelmia, tai jos pienet haavat vuotavat hänellä pitkään. Lääkäri neuvoo, voidaanko lapsellesi antaa Hexacimaa.

Pyörtymistä voi ilmetä minkä tahansa neulalla annetun pistoksen jälkeen tai jopa sitä ennen. Kerro siis lääkärille tai sairaanhoitajalle, jos lapsesi on aiemmin pyörtynyt pistoksen saamisen yhteydessä.

Muut lääkevalmisteet tai rokotteet ja Hexacima

Kerro lääkärille tai sairaanhoitajalle, jos lapsesi parhaillaan ottaa tai on äskettäin ottanut tai saattaa joutua ottamaan muita lääkkeitä tai rokotteita.
[bookmark: OLE_LINK3]Hexacimaa voidaan antaa samanaikaisesti muiden rokotteiden kanssa. Tällaisia rokotteita ovat esim. pneumokokkipolysakkaridirokotteet, tuhkarokko-sikotauti-vihurirokko –rokotteet, vesirokkorokotteet, rotavirusrokotteet ja meningokokkirokotteet. 
Kun Hexacimaa annetaan samanaikaisesti muiden rokotteiden kanssa, se annetaan eri pistoskohtaan.

Hexacima sisältää fenyylialaniinia, kaliumia ja natriumia
 
Hexacima sisältää 85 mikrogrammaa fenyylialaniinia per 0,5 ml:n annos. Fenyylialaniini voi olla haitallista, jos sinulla on fenyyliketonuria (PKU), harvinainen perinnöllinen sairaus, jossa kertyy fenyylialaniinia, koska elimistö ei kykene poistamaan sitä kunnolla.
Hexacima sisältää kaliumia alle 1 mmol (39 mg) ja natriumia alle 1 mmol (23 mg) per annos, eli sen voidaan sanoa olevan ”kaliumiton” ja ”natriumiton”.


3.	Miten Hexacima annetaan

Rokotteen antaa lapsellesi rokotusten antamiseen koulutettu lääkäri tai sairaanhoitaja, jolla on käytössään yllättävien ja vakavien allergisten reaktioiden hoitoon tarvittavat välineet (katso kohta 4 ”Mahdolliset haittavaikutukset”).
Hexacima annetaan pistoksena lapsen reiden yläosan tai käsivarren yläosan lihakseen (lihakseen, i.m.). Rokotetta ei koskaan anneta verisuoneen eikä ihon sisään tai ihon alle.

Suositeltu annos on:

Perusrokotussarja: 
Lapsesi saa joko kaksi rokotusta kahden kuukauden välein tai kolme erillistä rokotusta yhden tai kahden kuukauden välein (vähintään neljän viikon välein) paikallisen rokotusohjelman mukaisesti.

Tehosterokotukset
Ensimmäisen rokotussarjan jälkeen lapsesi saa tehosteannoksen vähintään puolen vuoden kuluttua ensimmäisen rokotussarjan viimeisestä rokotuksesta, paikallisten suositusten mukaisesti. Lääkäri ilmoittaa sinulle, koska tehosteannos annetaan.

Jos lapsesi Hexacima-annos jää väliin

Jos sovittu rokotuskerta jää väliin, on tärkeää, että kerrot siitä lääkärille tai sairaanhoitajalle, joka päättää, milloin unohtunut rokotus annetaan. 
On tärkeää noudattaa lääkärin tai sairaanhoitajan antamia ohjeita, jotta lapsesi saa koko rokotussarjan. Jos rokotussarja jää vaillinaiseksi, lapsesi ei ehkä ole täysin suojattu tauteja vastaan.

Jos sinulla on kysymyksiä tämän rokotteen käytöstä, käänny lääkärin, apteekkihenkilökunnan tai sairaanhoitajan puoleen.


4.	Mahdolliset haittavaikutukset

Kuten kaikki lääkkeet, tämäkin rokote voi aiheuttaa haittavaikutuksia. Kaikki eivät kuitenkaan niitä saa.

Vakavat allergiset reaktiot (anafylaktinen reaktio)

Jos lapsellasi esiintyy joitakin seuraavista oireista vasta, kun olette jo ehtineet lähteä rokotuksen antopaikalta, ota VÄLITTÖMÄSTI yhteys lääkäriin:
· hengitysvaikeudet
· kielen tai huulten sinerrys
· ihottuma
· kasvojen tai kurkun turvotus 
· äkillinen ja voimakas huonovointisuus, huimausta tai pyörtymisen aiheuttava verenpaineen lasku ja hengityshäiriöihin liittyvä pulssin kiihtyminen.

Kun näitä (anafylaktiseen reaktioon liittyviä) löydöksiä tai oireita esiintyy, ne ilmenevät yleensä nopeasti rokotuksen jälkeen, kun lapsi on vielä klinikalla tai lääkärin vastaanotolla.

Tämän rokotuksen jälkeiset vakavat allergiset reaktiot ovat harvinaisia (niitä saattaa esiintyä enintään yhdellä henkilöllä 1 000:sta).

Muut haittavaikutukset

Jos lapsellasi esiintyy joitakin seuraavista haittavaikutuksista, kerro siitä lääkärille, sairaanhoitajalle tai apteekkihenkilökunnalle. 
· Hyvin yleiset haittavaikutukset (saattaa esiintyä useammalla kuin yhdellä henkilöllä 10:stä):
- ruokahaluttomuus
- itkuisuus
- uneliaisuus
- oksentelu
- kuume (38 °C tai korkeampi)
- ärtyneisyys
- kipu, punoitus tai turvotus pistoskohdassa
· Yleiset haittavaikutukset (saattaa esiintyä enintään yhdellä henkilöllä 10:stä):
- epätavallinen itkeminen (pitkään jatkuva itku)
- ripuli
- pistoskohdan kovettuminen
· Melko harvinaisia haittavaikutuksia (saattaa esiintyä enintään yhdellä henkilöllä 100:sta):
- allerginen reaktio
- korkea kuume (39,6 °C tai korkeampi)
- kyhmy pistoskohdassa
· Harvinaisia haittavaikutuksia (saattaa esiintyä enintään yhdellä henkilöllä 1 000:sta):
- ihottuma
- pistoskohdan laajat reaktiot (yli 5 cm), kuten raajan laaja-alainen turvotus, joka ulottuu pistoskohdasta yhden tai molempien nivelten yli. Nämä reaktiot ilmenevät 24–72 tuntia rokotuksen jälkeen ja niihin saattaa liittyä pistoskohdan punoitusta, kuumotusta, arkuutta tai kipua. Oireet paranevat 3–5 päivässä eivätkä vaadi hoitoa.
- kohtaukset (kouristukset), joihin voi liittyä kuumetta
· Hyvin harvinaisia haittavaikutuksia (saattaa esiintyä enintään yhdellä henkilöllä 10 000:sta):
- kohtaukset, joissa lapsi menee sokin kaltaiseen tilaan tai on kalpea, veltto ja reagoimaton (hypotoniset reaktiot tai hypotonis-hyporesponsiiviset episodit [HHE]).

Mahdolliset haittavaikutukset

Muita kuin edellä mainittuja haittavaikutuksia on ajoittain ilmoitettu esiintyneen muiden rokotteiden käytön yhteydessä, jotka sisältävät kurkkumätä-, jäykkäkouristus-, hinkuyskä-, poliomyeliitti-, hepatiitti B- tai Hib-komponentteja, mutta ei suoraan Hexaciman käytön yhteydessä:
· Tilapäistä kivuliasta hermotulehdusta, tunnottomuutta ja tuntoherkkyyshäiriöitä (Guillain−Barrén oireyhtymä) sekä voimakasta kipua ja liikkuvuuden vähenemistä käsivarressa ja olkapäässä (brakiaalinen neuriitti) on ilmoitettu esiintyneen tetanusta sisältävän rokotteen annon jälkeen.
· Monihermotulehdusta, joka aiheuttaa tuntohäiriöitä tai raajojen heikkoutta (polyradikuloneuriitti), kasvohalvausta, näköhäiriöitä, äkillistä näkökyvyn heikkenemistä tai menetystä (optinen neuriitti), aivojen ja selkäytimen tulehdussairautta (keskushermoston demyelinaatio, multippeliskleroosi) on raportoitu hepatiitti B -antigeeniä sisältävän rokotteen annon jälkeen.
· Aivojen turvotus tai tulehdus (enkefalopatia/enkefaliitti).
· Hyvin ennenaikaisilla keskosilla (28. raskausviikolla tai sitä aiemmin syntyneillä) saattaa esiintyä tavallista pitempiä taukoja hengitysten välillä 2–3 päivän ajan rokotuksen jälkeen.
· Yhden tai molempien alaraajojen turvotus. Tämän ohella saattaa esiintyä ihon sinerrystä (syanoosia) ja punoitusta, pieniä ihonalaisia verenvuotoja (ohimenevä purppura) sekä voimakasta itkua Haemophilus influenzae tyyppi b:tä sisältävien rokotteiden annon jälkeen. Mikäli tällainen reaktio esiintyy, se tapahtuu yleensä ensimmäisten rokotusten jälkeen ja ensimmäisten tuntien aikana rokotuksesta. Kaikki oireet häviävät yleensä kokonaan 24 tunnissa eivätkä vaadi hoitoa.

Haittavaikutuksista ilmoittaminen

Jos havaitset lapsellasi haittavaikutuksia, kerro niistä lääkärille, apteekkihenkilökunnalle tai sairaanhoitajalle. Tämä koskee myös kaikkia mahdollisia haittavaikutuksia, joita ei ole mainittu tässä pakkausselosteessa. Voit ilmoittaa haittavaikutuksista myös suoraan liitteessä V luetellun kansallisen ilmoitusjärjestelmän kautta. Ilmoittamalla haittavaikutuksista voit auttaa saamaan enemmän tietoa tämän lääkevalmisteen turvallisuudesta.


5.	Hexaciman säilyttäminen

Ei lasten ulottuville eikä näkyville.
Älä käytä tätä rokotetta ulkopakkauksessa ja etiketissä mainitun viimeisen käyttöpäivämäärän (EXP) jälkeen. Viimeinen käyttöpäivämäärä tarkoittaa kuukauden viimeistä päivää.
Säilytä jääkaapissa (2 °C–8 °C).
Ei saa jäätyä.
Pidä rokote ulkopakkauksessa. Herkkä valolle.

Lääkkeitä ei tule heittää viemäriin eikä hävittää talousjätteiden mukana. Kysy käyttämättömien lääkkeiden hävittämisestä apteekista. Näin menetellen suojelet luontoa.


6.	Pakkauksen sisältö ja muuta tietoa

Mitä Hexacima sisältää
Vaikuttavat aineet annosta (0,5 ml)1 kohti ovat: 
Difteriatoksoidi	vähintään 20 IU2,4 (30 Lf)
Tetanustoksoidi	vähintään 40 IU3,4 (10 Lf)
Bordetella pertussis -antigeenit
	Pertussistoksoidi	25 mikrogrammaa 
	Filamenttihemagglutiniini	25 mikrogrammaa  
Poliovirus (inaktivoitu)5
	Tyyppi 1 (Mahoney)	29 D-antigeeniyksikköä6
	Tyyppi 2 (MEF-1)	7 D-antigeeniyksikköä6
	Tyyppi 3 (Saukett)	26 D-antigeeniyksikköä6
Hepatiitti B viruksen pinta-antigeeni7	10 mikrogrammaa
Haemophilus influenzae tyyppi b -polysakkaridi	12 mikrogrammaa
(polyribosyyliribitolifosfaatti)
konjugoitu tetanusproteiiniin	22–36  mikrogrammaa
	
1 Adsorboitu alumiinihydroksidiin (hydratoituun) (0,6 mg Al3+)
2 Alempi luottamusraja (p = 0,95) ja keskiarvo vähintään 30 IU
3 Alempi luottamusraja (p = 0,95)
4 Tai vastaava immunogeenisyyden arvioinnilla määritetty aktiivisuus
5 Viljelty Vero-soluissa
6 Nämä antigeenimäärät ovat täsmälleen samat kuin aiemmin ilmaistut määrät 40 D‑antigeeniyksikkönä (virustyyppi 1), 8 D‑antigeeniyksikkönä (virustyyppi 2) ja 32 D‑antigeeniyksikkönä (virustyyppi 3) toisella sopivalla immunokemiallisella menetelmällä mitattuna. 
7 Tuotettu Hansenula polymorpha -hiivasoluissa DNA-yhdistelmätekniikalla

Muut aineet ovat:.
Dinatriumvetyfosfaatti, kaliumdivetyfosfaatti, trometamoli, sakkaroosi, välttämättömät aminohapot (mukaan lukien L-fenyylialaniini), natriumhydroksidi ja/tai etikkahappo ja/tai suolahappo (pH:n säätöön) sekä injektionesteisiin käytettävä vesi.

Rokote saattaa sisältää jäämiä seuraavista aineista: glutaraldehydi, formaldehydi, neomysiini, streptomysiini ja polymyksiini B.

Lääkevalmisteen kuvaus ja pakkauskoko (-koot)

Hexacima toimitetaan suspensiona injektiopullossa (0.5 ml).
Hexacima on saatavilla pakkauksessa joka sisältää 10 injektiopulloa.

Ravistamisen jälkeen rokote on ulkonäöltään normaalisti sameanvalkoinen suspensio.

Myyntiluvan haltija ja valmistaja

Myyntiluvan haltija
Sanofi Winthrop Industrie, 82 Avenue Raspail, 94250 Gentilly, Ranska

Valmistaja
Sanofi Winthrop Industrie, 1541 avenue Marcel Mérieux, 69280 Marcy l'Etoile, Ranska

Sanofi Winthrop Industrie, Voie de L’Institut - Parc Industriel d'Incarville, BP 101, 27100 Val de Reuil, Ranska

Lisätietoja tästä lääkevalmisteesta antaa myyntiluvan haltijan paikallinen edustaja:

	België/ Belgique /Belgien
Sanofi Belgium
Tel: +32 2 710.54.00

	Lietuva
Swixx Biopharma UAB
Tel: +370 5 236 91 40

	България
Swixx Biopharma EOOD 
Teл.: +359 (0)2 4942 480
	Luxembourg/Luxemburg
Sanofi Belgium
Tel: +32 2 710.54.00


	Česká republika
Sanofi s.r.o.
Tel: +420 233 086 111

	Magyarország
SANOFI-AVENTIS Zrt
Tel: +36 1 505 0055

	Danmark
Sanofi A/S
Tel: +45 4516 7000

	Malta
Sanofi S.r.l.
Tel: +39 02 39394 275

	Deutschland
Sanofi-Aventis Deutschland GmbH
Tel: 0800 54 54 010
Tel. aus dem Ausland: +49 69 305 21 130

	Nederland
Sanofi B.V.
Tel: +31 20 245 4000

	Eesti
Swixx Biopharma OÜ
Tel: +372 640 10 30
	Norge
Sanofi-aventis Norge AS
Tel: + 47 67 10 71 00


	Ελλάδα
ΒΙΑΝΕΞ Α.Ε.
Τηλ: +30.210.8009111
	Österreich
Sanofi-Aventis GmbH
Tel: +43 (1) 80185-0


	España
sanofi-aventis, S.A. 
Tel: +34 93 485 94 00

	Polska
Sanofi sp. z o.o.
Tel: +48 22 280 00 00


	France
Sanofi Winthrop Industrie
Tel: 0 800 222 555
Appel depuis l’étranger : +33 1 57 63 23 23

	Portugal
Sanofi – Produtos Farmacêuticos, Lda.
Tel: + 351 21 35 89 400


	Hrvatska
Swixx Biopharma d.o.o.
Tel: +385 1 2078 500

	România
Sanofi Romania SRL
Tel: +40 21 317 31 36

	
Ireland
sanofi-aventis Ireland T/A SANOFI
Tel: + 353 (0) 1 4035 600

	Slovenija
Swixx Biopharma d.o.o
Tel: +386 1 235 5 1 00

	Ísland
Vistor ehf.
Tel: +354 535 7000

	Slovenská republika
Swixx Biopharma s.r.o.
Tel: +421 2 208 33 600

	Italia
Sanofi S.r.l. 
Tel: 800536389 

	Suomi/Finland
Sanofi Oy
Tel: +358 (0) 201 200 300


	Κύπρος
C.A. Papaellinas Ltd.
Τηλ.: +357 22 741741
	Sverige
Sanofi AB
Tel: +46 8-634 50 00

	Latvija
Swixx Biopharma SIA  
Tel: +371 6 6164 750
	United Kingdom (Northern Ireland)
sanofi-aventis Ireland Ltd. T/A SANOFI
Tel: +44 (0) 800 035 2525



Tämä pakkausseloste on tarkistettu viimeksi 

Muut tiedonlähteet

Lisätietoa tästä lääkevalmisteesta on saatavilla Euroopan lääkeviraston verkkosivuilta http://www.ema.europa.eu/. 

Viimeisimmät hyväksytyt tiedot tästä rokotteesta ovat saatavilla  osoitteessa https://hexacima.info.sanofi tai skannaamalla ulkopakkaukseen merkitty QR-koodi älypuhelimella:
QR-koodi lisättävä

------------------------------------------------------------------------------------------------------------------------
Seuraavat tiedot on tarkoitettu vain hoitoalan ammattilaisille:

· Injektiopullo on tarkoitettu vain yhtä käyttökertaa varten, eikä sitä saa käyttää uudelleen.
· Ravista injektiopulloa niin että sisältö muuttuu homogeeniseksi.
· Annosta ruiskuun 0.5 ml suspensiota.
· Hexacimaa ei saa sekoittaa muiden lääkevalmisteiden kanssa.
· Hexacima-rokote on annettava lihakseen. Suositellut pistoskohdat ovat reiden yläosan anterolateraalinen alue (suositettava kohta) tai hartialihaksen alue vanhemmilla lapsilla (yli 15 kuukautta vanhoilla). Rokotetta ei saa antaa ihonsisäisesti eikä laskimonsisäisesti. Ei saa ruiskuttaa suoneen: varmista, ettei neula lävistä verisuonta.
· Älä käytä injektiopulloja, jos niiden kotelo on vaurioitunut.

Käyttämätön lääkevalmiste tai jäte on hävitettävä paikallisten vaatimusten mukaisesti.

